Glavne poruke iz Nacrta izveštaja: Mekalister podsetio Beograd na važnost vladavine prava - European Western Balkans\nAutor Marija Stojanović 15. 06. 2018. 24. 06. 2018.\nBEOGRAD – Izvestilac Evropskog parlamenta za Srbiju Dejvid Mekalister jasno je poručio zvaničnom Beogradu u Nacrtu godišnjeg izveštaja o Srbiji da postoje brojni izazovi sa kojima se treba izboriti da bi se dobila “ulaznica” u Evropsku uniju, pre svega iz domena vladavine prava, uključujući agilniju borbu protiv korupcije i uspostavljanje nezavisnog i efikasnog pravosuđa.\nMekalister, istovremeno, nije poštedeo srpske vlasti ni kritika koje se odnose na domen slobode medija i izražavanja, već im je podelio “packe” što “nikakav napredak nije postignut da se unapredi situacija u vezi sa slobodom izražavanja i medija, uz isticanje da pretnje, nasilje i zastrašivanje novinara ostaju razlog za brigu.\nNa kraju, Srbija je ponovo pozvana da “postepeno usklađuje svoju spoljnu i bezbednosnu politiku sa EU”, a izrečene su joj pohvale na “konstruktivnoj bilateralnoj saradnji sa susedima”, “kontinuiranom zalaganju u procesu normalizacije odnosa Kosovom” i na sprovođenju ekonomskih reformi.\nNacrt izveštaja bi trebalo da bude predstavljen Spoljnopolitičkom odboru Evropskog parlameta (AFET) 20. i 21. juna. AFET bi 8. i 9. oktobra na osnovu nacrta izveštaja i dogovorenih amandmana trebalo da izglasa ovogodišnji izveštaj o Srbiji, što znači da poslanici EP imaju na raspolaganju čitavo leto da podnose amandmane na predloženi tekst.\nKomentarišući ocene iz Nacrta izveštaja Dejvida Mekalistera, Franc Bogovič, poslanik Evropske narodne partije u EP, navodi za EWB da je u domenu vladavine prava potrebno preduzeti dodatne napore kako bi bio osnažen demokratski sistem.\n“Srdačno pozdravljam napredak Srbije u procesu prilagođavanja EU, koji je je naglašen i u Nacrtu kolege Mekalistera, posebno na ekonomskom nivou – konsolidaciji državnog budžeta, očuvanju makroekonomske i monetarne stabilnosti, jačanju ekonomske i trgovinske razmene i velikih stranih investicija u Srbiji, ali, u oblasti vladavine prava Srbija treba da učini malo više napora – da osigura nezavisnost i ukupnu efikasnost pravosudnog sistema i da sprovede ambicioznije i efikasnije reforme u toj oblasti, naročito u vezi sa nezavisnošću pravosuđa, šro je veoma bitno za jačanje demokratije i vladavine prava.”\nKako tvrdi Bogovič, “istovremeno se nacrtom šalje poruka i da je nužno intenzivirati borbu protiv korupcije i poziva se Srbija da pokaže jasnu posvećenost rešenju ovog problema, te da dodatno poboljša svoje rezultate u istragama, optužnicama i pravosnažnim presudama u slučajevima korupcije na visokom nivou.”\n“Posebno je istaknuta i sloboda medija, što su najnoviji događaji sa novinarom u Vojvodini samo iznova potvrdili. Ja verujem da će Srbija napraviti korak više na tom području, koje je veoma o bitan uslov za ulazak u klub Evropske unije”, naglašava Bogovič.\nOn poručuje da lično uvek maksimalno podržava Srbiju na putu integracije u EU i veruje da će Srbija nastaviti da sprovodi značajne refome u području vladavine prava.\n“Želim da se što pre otvore i preostala neotvorena poglavlja u pregovorima Srbije sa EU, a, takođe, i da se sva poglavlja uspešno zatvore i da Srbija što pre postane i formalni deo naše EU zajednice”, ukazuje sagovornik EWB.\nMekalister u Nacrtu izveštaja apeluje na Srbiju da “pojača napore u sprovođenju reformi u domenu vladavine prava, naročito da bi se osigurala nezavisnost i ukupna efikasnost pravosudnog sistema.\nU tom kontekstu, ističe da “nezavisnost pravosuđa nije u u potpunosti uspostavljena (uprkos izvesnom napretku)”, te poziva Srbiju da osnaži “odgovornost, nepristranost, profesionalizam i sveukupnu efikasnost pravosuđa” i da “uspostavi slobodan sistem pravne pomoći”.\nIstovremeno, ponavlja važnost “intenziviranja borbe protiv korupcije” i poziva Srbiju da “pokaže jasnu posvećenost da se time pozabavi”. Kako se navodi, važno je i da se ubrzo usvoji novi zakon o Agenciji za borbu protiv korupcije, kao i da se Agenciji obezbede ljudski i materijalni resursi “kako bi joj bilo omogućeno da nezavisno obavlja svoje aktivnosti”. Prema Mekalisterovom mišljenju, “izvestan napredak” postignut je u borbi protiv organizovanog kriminala.\nU segmentu koji se odnosi na ljudska prava ponovljen je poziv Srbiji da “osigura doslednu primenu zakona koji se tiču zaštite manjina, uključujući pravo na obrazovanje, upotrebu jezika, zastupljenosti u javnoj upravi i pristupu medijima i verskim službama na jezicima manjina”.\nIstovremeno, srpskim vlastima se savetuje da preduzmu dalje napore kako bi unapredili situaciju osoba koje pripadaju “ranjivim grupama”, uključujući decu, osobe sa invaliditetom, zaražene HIV-om i LGBTI lica, te da “aktivno nastave istrage, suđenja i donošenja presuda” u slučajevima nasilja izazvanog mržnjom.\nŠto se slobode medija tiče, Mekalister izražava zabrinutost što “nikakav napredak nije postignut da se unapredi situacija u vezi sa slobodom izražavanja i medija”, i naglašava da “pretnje, nasilje i zastrašivanje novinara ostaju razlog za brigu”. “Iako je nekoliko takvih slučajeva rešeno i podignuto je nekoliko optužnica, optužnice su i dalje retkost…. Pozivaju se vlasti da istraže i procesuiraju sve slučajeve napada na novinare i medijske kuće, poziva se na punu primenu medijskih zakona i jačanje nezavisnosti Regulatornog tela za elektronske medije”, konstatuje se u Nacrtu dokumenta.\nPovodom ocena iz dokumenta koje se odnose na domen slobode izražavanja, Nedim Sejdinović, predsednik Nezavisnog društva novinara Vojvodine, kaže za EWB da iako ima u vidu da je u pitanju diplomatski jezik, čini mu se da su “neke od ovih negativnih ocena ipak uzdržane, a pozitivne bi se mogle dovesti u pitanje”.\n“Što se tiče bezbednosti, stanje na terenu se nažalost pogoršava, i to iz dana u dan. Nestanak novinara Stefana Cvetkovića je samo jedan od pokazatelja, iako drastičan i dramatičan. Rad Grupe za bezbednost, koja je osnovana po sporazumu MUP-a, Republičkoj javnog tužilaštva i novinarskih i medijskih udruženja je van funkcije upravo zbog toga što se stanje u sferi bezbednosti novinara pogoršava iz godine u godinu, a država potpuno neadekvatno reaguje na te slučajeve.”\nPrema rečima Sejdinovića, tačno je da u dobrom delu medijske sfere vlada bezakonje, a REM ne samo da ne vrši svoju funkciju i ne samo što nije nezavisan nego je u pitanju karikatura od regulatornog tela, kojem pod hitno treba obezbediti diskontinuitet u radu.”\n“Što se tiče pozdravljanja napora vlasti za usvajanje medijske strategije, tu treba biti veoma oprezan, jer tek treba videti da li je vlast u svojim namerama zaista iskrena ili samo želi da kroz usvajanje jednog dokumenta, koji ih ni na šta suštinski neće obavezivati, kupi koji pozitivan poen u međunarodnoj zajednici”, ukazuje naš sagovornik.\nPrema Sejdinovićevom mišljenju, važno je to što je naglašena potreba za transparentnošću u vlasništvu i finansiranjem medija, “jer je u pitanju veoma ozbiljan problem sa kojim se suočava naša medijska scena: naime, ogroman novac građana se kroz razne vidove odliva u medije koji ne samo da su bliski vlasti nego su u vlasništvu ljudi iz vlasti, tu je konkursno sufinansiranje samo deo problema”.\nSejdinović napominje da se u Nacrtu izveštaja govori o potrebi da se problem informisanja na manjinskim jezicima reši u smislu finansiranja, “i to jeste važno pitanje”, ali, “nažalost, ni na koji način se ne ističe da i u manjinskim medijima takođe imamo brojne probleme u kontekstu slobode izražavanja i medijskog pluralizma”.\nOcenjujući segment Nacrta izveštaja koji se odnosi na spoljnu i bezbednosnu politiku Srbije, Igor Novaković, direktor istraživanja ISAC fonda, ukazuje za EWB da “što se tiče spoljne politike, tu nema iznenađenja, i indikativno je da ocena data u formi poziva, bez dubinske analize”.\n“Dakle, neusklađivanje Srbije sa spoljnom politikom Evropske unije je shvaćeno kao konstanta i trebalo bi ozbiljnije shvatiti ovu kritiku. Pritom, veoma je dobro što EP prepoznaje i druge elemente Poglavlja 31, kao što je doprinos Srbije misijama EU, i to treba shvatiti i kao osnovu za unapređenje usklađivanja i sa drugim elementima ovog poglavlja, kako bismo što pre dobili izveštaj o skriningu i otvorili ovo poglavlje”, napominje Novaković.\nCS4EUDejvid MekalisterEvropski parlamentFranc BogovičIgor NovakovićNedim Sejdinović\nN. T. Štiplija 14. 06. 2017. 14. 06. 2017.


Leadership Academy for DevelopmentORTHODOX2020-05-11T14:19:44+02:00\nPored tradicionalne saradnje sa Fakultetom političkih nauka Univerziteta u Beogradu, CDDRI je na različitim projektima imao priliku da sarađuje i sa drugim univerzitetima i institutima iz zemlje i inostranstva, pri čemu se po značaju posebno izdvaja saradnja sa prestižnim Univerzitetom Stenford (Stanford University) iz Kalifornije (SAD).\nPetodnevnu intenzivnu obuku na ovom programu vodili su ugledni profesori Univerziteta Stenford Fransis Fukujama (Francis Fukuyama) i Majkl Benon (Michael Bennon).\nTokom pet dana trajanja programa, koji se realizovao na englesom jeziku, polaznici kursa su kroz kombinciju predavanja, treninga i simulacija imali priliku da unaprede svoja znanja iz oblasti finansija, menadžmenta i javnih politika, kao i da steknu dodatne liderske veštine.\nGrupe polaznika su tokom programa izradile ukupno šest različitih projekata čiji je cilj bio usvajanje javnih politka koje bi pomogle razvoj privatnog sektora u državama Zapadnog Balkana.\nInteresovanje za program je bilo izuzetno veliko, pa je organizacioni odbor imao težak posao da svede izbor na ukupno 30 mlađih profesionalaca sa izraženim liderskim kapcitetima iz privrede, javne uprave i lokalne samouprave, akademske zajednice i civilnog društva iz čitavog regiona Zapadnog Balkana.\nIzmeđu ostalog, polaznici programa bili su zaposleni u Evropskoj banci za obnovu i razvoj (EBRD), kompaniji Delta Holding, aviokompniji Air Serbia, agenciji Propulsion, Nacionalnoj alijansi za lokalni ekonomski razvoj (NALED), Centru za visoke ekonomske studije, Centru za socijalnu politiku, Institutu ekonomskih nauka, Institutu za politčke studije, magazinu Nedeljnik i drugim kompanijama i organizacijama iz regiona.\nPored ovog programa, naša organizcija je iskoristila boravak u Beogradu jednog od najvažnijih politikologa današnjice Fransisa Fukujame za organizaciju događaja i za druge članove stručne i zaintersovane javnosti.\nU saradnji sa Univerzitetom u Beogradu, u svečanoj sali Rektorata je 26. juna u večernjim časovima organizovana panel diskusija na temu “The Dynamics of Social Inequalities and Their Impact on the State”.\nNa diskusiji su govorili profesor Fukujama, zatim nedašanji ambasador SAD u Srbiji Kameron Manter (East-West Institute, Vašington), Ivan Vejvoda (Intitute for Human Studies, Beč) i Milica Delević (Evropska banka za obnovu i razvoj, London). Diskusiju je moderirao dekan Fakulteta političkih nauka prof. dr Dragan R. Simić, a svečana sala Rektorata bila je do kraja ispunjena predstavnicima akademske i naučne zajednice, privrede, nevladinog sektora, državne uprave i diplomatskog kora.\nOrganizovali smo i jedan događaj otvoren za širu javnost, a pre svega za studente političkih nauka.\nU saradnji sa Fakultetom političkih nauka, u sredu 27. juna je organizovano predavanje profesora Fukujame na temu “Revisiting the End of History”. Nakon uvodnog izlaganja dekana Dragana R. Simića, profesor Fukujama je predstavio evoluciju i reviziju svoje čuvene teze o „kraju istorije“, gotovo trideset godina nakon njenog prvog pominjanja 1989. godine, a potom i odgovarao na brojna pitanja publike.\nAmfiteatar Fakulteta politčkih nauka bio je mali da primi sve zainteresovane studente i građane, pa su i prolazi i hol ispred amfiteatra bili gotovo potpuno ispunjeni. Tokom svog boravka u Beogradu, profesor Fukujama je dao i više intervjua (Nedeljnik, Danas, N1), a srpski mediji su sa velikim interesovanjem propratli posetu čuvenog profesora Beogradu.


ЦРНИ ДАН ЗА СРБИЈУ: Преминуло 18 особа, скоро 400 заражених\nCRNI DAN ZA SRBIJU: Preminulo 18 osoba, skoro 400 zaraženih\nDanas je najgori dan od početka epidemije, u protekla 24 časa preminulo je 18 osoba, rekla je premijerka Ana Brnabić.\nPremijerka Srbije je, na vanrednoj konferenciji za novinare povodom pogoršanja epidemiološke situacije u zemlji, izjavila da je u protekla 24 sata testirano 8.646 osoba, od kojih je je bilo pozitivno 386.\nPorastao je i broj pacijenata na respiratorima, kojih je sada 130, što je 10 više nego juče.\nPrema njenim rečima, najkritičnije je u Beogradu, a zatim slede Šabac, Kragujevac, pa Novi Pazar.\nBrnabićeva je napomenula da ovo dramatično pogoršanje vidimo u celom regionu i širom sveta i upozorila da se približavamo najgorim parametrima koje smo imali u aprilu.\n„Najgori dan od početka borbe protiv korona virusa što se tiče osoba na respiratorima je bio 12. april, kada samo imali 146 pacijenta, a po broju novozaraženih bio je 16. april sa 445 novoobolelih“, podsetila je ona.\nBrnabićeva je navela da je ovo rezultat nediscipline od pre pet-šest dana, a da ćemo „rezultat protesta videti za tri do četiri dana“.\n„Ja verujem da možemo svi zajedno da dovedemo ove brojeve pod kontrolu bez potpune zabrane kretanja. Ali, ako ne budemo videli da mere koje smo donosili pre deset dana, zaista krenu da daju rezultate… Videćemo šta nas čeka zbog okupljanja i protesta“, rekla je premijerka Srbije.\nOna je navela da je i dalje stav predsednika Srbije Aleksandra Vučića da se uvedu restriktivnije mere u cilju sprečavanja širenja virusa korona, pa čak i policijski čas, i dodala da on smatra da neuvođenjem tih mera država „gubi vreme“ u borbi sa virusom.\nBrnabić je ponovila da vlada ovoga puta želi da primeni „drugačiju taktiku“ i ne želi da uvodi zabranu kretanja, ali i naglasila da uvođenje te mere nije isključeno ukoliko broj zaraženih i preminulih nastaviti da raste.\nNavela je da za okupljanja i proteste ima vremena, ali da za borbu protiv virusa korona nema više vremena.\nBrnabićeva je apelovala da se nose maske, drži distanca i da ljudi budu maksimalno disciplinovani, ističući da su u borbi uspešna samo najdisciplinovanija društva.\nOna je ocenila da se rezultati novih mera još ne vide.\n„Nećemo prezati ni od najtežih mera kako bismo sačuvali živote ljudi i zdravstveni sistem. Verujem da možemo da dovedemo stvari pod kontrolu i bez potpune zabrane kretanja“, rekla je Brnabićeva.\n„Pobedimo zajedničkog neprijatelja, pa protestujte“\nPremijerka Srbije je izjavila da se nada da će učesnici protesta prihvatiti apele da se više ne okupljaju i ukazala da ih to moli, preklinje čak, ne iz političkih, već iz zdravstvenih razloga.\n„Molim organizatore i učesnike da razumeju da je ovo borba svih nas protiv zajedničkog neprijatelja, korona virusa. Kad ga pobedimo zajedno, svi mi kao društvo, onda možemo da vodimo sve političke borbe, neće biti problem“, poručila je Brnabićeva.\nUpitana da li misli da će apel da se obustave okupljanja zbog pogoršanja epidemiološke situacije uvažiti organizatori protesta, premijerka Srbije je odgovorila da ne zna, ali da se nada tome.\nUkazuje da su u pitanju i zdravlje svih ljudi, kao i zdravstveni radnici koji su na izmaku snaga, te zdravstveni sistem, i da apeli koje upućuje vlada nisu političke, već isključivo zdravstvene prirode, preneo je Tanjug.\nDa je normalna situacija, kako napominje, niko ne bi imao ništa protiv protesta.\nOvaj olos iz vlasti ne nalazi ni jednu jedinu gresku u svom ponosanju!Niko se nije zarazio na izborima i derbijima?\npogledaj postupke drugih drzava sirom Evrope....istovetno. Prati situaciju u regionu i ne budali mnogo\nBrnabićeva je izjavila da je ovo bio rezultat nediscipline od pre 5-6 dana, a zapravo ko je bio nedisciplinovan. Isto tako Vučić je okrivio okupljanje na protestima, zaboravljajući da su dozvolili prisustvo publike na utakmicama i izbore održane 21 juna u jeku pandemije virusa. Svetski mediji su bili u čudu 11 juna zbog održanog derbija Crvena Zvezda-Partizan. Dok u svetu igraju utakmice bez prisustva publike, u Srbiji se odigrala utakmica pred oko 25.000 ljudi. Zatim održani su izbori 21 juna, i slavlje SNS ovaca uz trubače. Dana 24.06. u Nišu održana je finalna utakmica kupa Srbije uz pisustvo gledalaca. Da li su ove utakmice trebale da maskiraju štetu po zdravlje ljudi koju će napraviti održavanje izbora? Njima izgleda odgovara da smo što bolesniji te da razna ograničenja za mnogobrojne životnjke što duže traju. A hteli bi i da vakcinišu stoku.\nDa je bilo toliko sirenje epidemije za vreme izbora to bi se osecalo vec 5-7 dana posle izbora. U to vreme sve evropske drzave su cinile isto sto i Srbija....\nStatistika i korona po narudzbini, kako kome odgovara. Po pokusali su da stave Srbe u torove i nije uspelo - sada pojacavaju paniku i psihozu ne bi li naterali narod da prestane sa demonstracijama protiv vlasti koja je uzurpirala citav drzavni sistem.\nTako je, slažem se. Pored toga znamo da ljudi ne umiru OD koronavirusa nega SA koronavirusom, zbog drugih teških bolesti. A pored toga znamo da u Srbiji dnevno umire otprilike 250 ljudi nezavisno od koronavirusa, iz drugih razloga. Broj preminulih sa koronavirusom ove godine je 2-3-5 puta manji (zavisno od države) od broja preminulih za vreme obične sezonske gripe. Reč je o zastrašivanju ljudi, pojačavanju panike, onemogućavanju protestnih skupova, atomizaciji društa sve u cilju stvaranja policijske, totalitarne države, pa o ostvarivanju ogromnog profita putem nepotrebnog vakcinisanja ljudi. A maske - gledam desetine hiljade ljudi u maskama - kao nemoćnu, zastrašenu, poverljivu, poslušnu masu. Maske ne zaštite od virusa, masku bi trebalo da nose oni koji su zaraženi virusom da ne zaraže druge.


Sat otkucava: Još 50 dana do bregzita – Bankar.me\nSat otkucava: Još 50 dana do bregzita\nFebruary 7, 2019 EVROPA, SVE VIJESTI Leave a comment\nVelikoj Britaniji ostalo je još 50 dana da napusti Evropsku uniju. I dalje niko ne zna kako će se to dogoditi, ako se uopšte i dogodi, piše CNN.\nUpravo to je i razlog za nezadovoljstvo predsjednika Evropskog saveta Donalda Tuska koji je u srijedu naveo da postoji “poseban krug pakla” za one koji promovišu Bregzit bez ikakvog plana da ga izvrše.\nNjegove riječi jesu izazvale negativne reakcije u Vestminsteru, ali za mnoge zakonodavce i zvaničnike koji mahnito tragaju za izlazom iz Bregzita, Tuskove reči su istinite, navodi američki portal.\nKako se navodi, prilično je zapanjujuće da je britanska budućnost talac dugotrajnog prepiranja političara sa konkurentnim ideologijama, a sat i dalje otkucava do 29. marta – kada je planirano i zvanično okončanje Bregzita.\nTereza Mej, koja je ostala premijerka uprkos tome što predsjedava “jednim od najvećih političkih fijaska koji se pamti”, danas će otputovati u Brisel u pokušaju da ubijedi lidere EU da pristanu na ključne promjene u sporazumu koji će, u teoriji, biti prihvatljiv zakonodavcima u Vestminsteru.\nProšle nedjelje, Donji dom glasao je za to da traži od EU da napravi “alternativne aranžmane” za podršku Sjeverne Irske, glavnu prepreku britanskom parlamentu da se saglasi sa Terezinim sporazumom o Bregzitu.\n“Kada Mej održi razgovore sa Tuskom, predsjednikom Evropske komisije Žan-Klod Junkerom i drugima, malo je vjerovatno da će postići bilo šta značajno da bi zakonodavci promijenili mišljenje. Muziku iz Brisela, pojačanu komentarima Tuska o paklu, nije lako slušati, nikako”, navodi CNN.\nPremijerka će u Belgiju stići nakon sastanka sa političkim liderima u Belfastu, gdje ju je Demokratska sindikalna stranka, čiji su joj glasovi potrebni za cjelokupnu većinu, obavijestila da neće podržati njen sporazum bez promjena.\nNakon današnjeg sastanka u Briselu, Tereza Mej će otići u Dablin, kako bi se sastala sa tamošnjim šefom vlade i razgovarati o granici.\nDo petka uveče, kada Mej ima večeru sa premijerom Irske, ostaće 49 dana do kraja Bregzita, a kada se premijerka sljedeće sedmice obrati Donjem domu sa onim što se njeni najbliži savjetnici nadaju da će biti djelotvoran plan, preostaće još 44 dana. S obzirom na to da političari iz različitih stranaka ostaju podijeljeni oko toga kako bi Bregzit trebalo da izgleda, teško da će se nešto dogoditi do tad.\n“Nameće se pitanje: Koliko će biti blizu krajnjeg roka prije nego što dogovor bude postignut? A onda i ovo: Kada će britanske firme i porodice da počnu ozbiljno da skladište hranu i lijekove kako bi se pripremili za neizbježnu paniku koja će se dogoditi u posljednjoj nedjelji marta, ako zemlja ne postigne dogovor?”, navodi CNN.\nKako se navodi, sužavanje vremenskog okvira učinilo je jednu stvar, a to je da je izoštrena politika opozicionih laburista.\nLider laburista Džeremi Korbin uputio je pismo premijerki u kom je izneo pet zahtjeva koji bi, ukoliko budu ispunjeni, dovely do toga da se njegovi poslanici vrate na glasanje krajem ovog mjeseca. Ovi zahtjevi uključuju veća prava i zaštitu radnika, stalno članstvo u agencijama EU i sigurnosne programe, blisko usklađivanje sa jedinstvenim tržištem.\nOvaj plan je značajan, ne samo jer pokazuje najjasniju Korbinovu politiku još od 2016. već jer i pokazuje da bi mogao da pobijedi takozvani “meki Bregzit”.\nPrevious Grčka želi veću ulogu u projektu “Turski tok”\nSljedeći Kraj trikovima Booking-a i Airbnb-a\nBregzit bez dogovora donosi nestašice goriva, hrane i lijekova\nBritanska ekonomija je dovoljno jaka za “Bregzit” bez dogovora\nVelika Britanija ulazi u recesiju ako iz EU izađe bez dogovora


ABA postaje besmislena - Glas Srpske\nG.S. 14.05.2021 09:30\nBARSELONA - Rukovodstvo košarkaške Evrolige, sa Đordijem Bertomeuom na čelu, preduzelo je prve korake ka potpunom zatvaranju ovog takmičenja od sezone 2023-24, prenosi “Mundo deportivo”.\nKako navodi ovaj ugledni španski list, ideja je da klubovi koji započnu takmičenje 2023. imaju zagarantovana mjesta, kao i da neće postajati mogućnost ulaska novih timova u Evroligu, čak ni kroz takmičenje u Evrokupu. To bi bila privatna liga, po ugledu na NBA, u kojoj bi neki novi klub eventualno mogao da zaigra samo na osnovu specijalne pozivnice, kao zamjena za nekog od postojećih učesnika usljed eventualnih finansijskih poteškoća. Ovakav sistem organizacije u potpunosti je suprotan konceptu FIBA i željama nacionalnih liga, koje imaju za cilj da takmičarski rezultat bude osnov za učešće u evrokupovima. To dalje znači da nacionalna i regionalna takmičenja u potpunosti gube svoj smisao i da će klubovi igrati samo za prestiž, a nikada neće imati mogućnost odmjeravanja snaga sa najboljim timovima Evrope. Među njima je i ABA liga, koja će izgubiti svoj sportski kriterijum, a pored nje, tu je još i VTB (eks-SSSR liga), kao i nacionalna takmičenja Njemačke, Francuske i Španije.\n- Ovaj projekat predstavlja frontalni obračun sa FIBA i nacionalnim ligama. Lige i njihovi nelicencirani timovi u posljednje dvije decenije mogli su da vide kako ih je progresivno zatvaranje Evrolige ekonomski zadavilo, čineći ih manje atraktivnim, manje privlačnim sponzorima i drugim finansijerima - piše katalonski sportski dnevnik.\nOstaje da se vidi kakva će biti politička reakcija Evropske unije na pomisao realizacije ovog projekta i njenih zemalja članica, koje su bile veoma oštro suprotstavljene ideji o pokretanju Superlige u fudbalu.\nĐordi Bertomeu bio je primoran da napusti sistem takmičenja koji je pokušao da nametne, a koji je predviđao sve zatvoreniju Evroligu, sa sistemom promovisanja i ispadanja iz druge divizije koja bi bila Evrokup. Ova formula se neće ostvariti zbog pobune dobrog dijela klubova koji su prije nekoliko sedmica prijetili da će ga smijeniti ako im ne dozvoli da direktno odlučuju o upravljanju, na šta je on pristao. Jedan od zahtjeva klubova je da se eliminiše Evrokup, koji košta oko sedam miliona, a prihoduje manje od tri miliona evra. Timovi vjeruju da bi novac koji bi bio ušteđen gašenjem drugog takmičenja ECA (komercijalna imovina Evrolige) mogli sami da podijele kako bi poboljšali svoj finansijski položaj. Španski list ne isključuje mogućnost da Bertomeu sada iskoristi Evrokup kao ulog u pregovorima o miru sa FIBA.\nVlasnici Evrolige trenutno su 11 klubova: Real Madrid, Barselona, Baskonija, Efes, Fenerbahče, Olimpijakos, Panatinaikos, CSKA, Makabi, Žalgiris i Armani, a uskoro bi ova lista trebalo da bude proširena Bajernom i Asvelom. Pored ovih 13 klubova, naredne sezone u Evroligi takmičiće se još Monako i Uniks kao finalisti Evrokupa, Alba koja je dobila specijalnu dvogodišnju pozivnicu, šampion ABA lige i još jedan tim sa specijalnom pozivnicom, a to bi najverovatnije trebalo da bude Zenit iz Sankt Peterburga.


EU pozvala Rusiju da poništi ukaz o podršci Donbasu - 24.11.2021, Sputnik Srbija\nBrisel je izrazio žaljenje zbog ukaza koji je potpisao predsednik Rusije Vladimir Putin o podršci Donbasu i pozvao na ukidanje ove odluke, navodi se u saopštenju... 24.11.2021, Sputnik Srbija\n„Evropska unija izražava žaljenje zbog ukaza koji je potpisao predsednik (Vladimir) Putin 15. novembra... Ukaz ima za cilj dalju secesiju teritorija Donjecka i Luganska koje privremeno ne kontroliše ukrajinska vlada, što je u suprotnosti sa ciljevima Minskih sporazuma“, piše u saopštenju EU.Predsednik Rusije Vladimir Putin potpisao je prošlog ponedeljka ukaz kojim se u Rusiji priznaju sertifikati o poreklu robe izdati u DNR i LNR i dozvoljavaju im da budu u istom rangu sa ruskom robom pre državnih nabavki. Dokument takođe ukida izvozne i uvozne kvote za robu koja se transportuje iz Rusije u DNR/LNR i obrnuto.\nrusija, evropska unija (eu), donbas, vladimir putin\nBrisel je izrazio žaljenje zbog ukaza koji je potpisao predsednik Rusije Vladimir Putin o podršci Donbasu i pozvao na ukidanje ove odluke, navodi se u saopštenju spoljnopolitičke službe EU.\n„Evropska unija izražava žaljenje zbog ukaza koji je potpisao predsednik (Vladimir) Putin 15. novembra... Ukaz ima za cilj dalju secesiju teritorija Donjecka i Luganska koje privremeno ne kontroliše ukrajinska vlada, što je u suprotnosti sa ciljevima Minskih sporazuma“, piše u saopštenju EU.\nKako se navodi „takve jednostrane mere narušavaju suverenitet i teritorijalni integritet Ukrajine... Pozivamo Rusiju da poništi ovu odluku i zaustavi jednostrane mere koje provociraju dalje zaoštravanje sukoba na istoku Ukrajine“, zaključuje se u dokumentu.\nPredsednik Rusije Vladimir Putin potpisao je prošlog ponedeljka ukaz kojim se u Rusiji priznaju sertifikati o poreklu robe izdati u DNR i LNR i dozvoljavaju im da budu u istom rangu sa ruskom robom pre državnih nabavki. Dokument takođe ukida izvozne i uvozne kvote za robu koja se transportuje iz Rusije u DNR/LNR i obrnuto.


Dan online - Kultura: Duh FIAT-a u Glavnom gradu - 2018-08-25\nKultura FESTIVAL INTERNACIONALNOG TEATRA Duh FIAT-a u Glavnom gradu\nFestivala internacionalnog alternativnog teatra FIAT 2018 počeće 7. i trajaće do 16. septembra. Tokom deset festivalskih dana, u glavni grad vratiće se jedinstveni duh FIAT-a kroz mnoštvo različitih programa i segmenata: od takmičarske selekcije predstava, gostovanja, predstavljanja umjetnika i umjetničkih grupa, likovnog, filmskog i književnog programa, karakterističnog muzičkog segmenta do kreativnih industrija. Od 67 pristiglih prijava selektorka glavnog programa, glumica Ana Vujošević, izabrala je 11 produkcija iz 10 zemalja svijeta: „Galaktička Crvenkapica” (Španija), „Sablast u dolini Sentflorijanskoj” (Srbija), „Ćao, prijatno!” (Makedonija), „Sin” (Crna Gora), „KA-F-KA” (Francuska), „Ja sam, Edit Pjaf” (Njemačka), „Majka i dijete” (Albanija), „Bpolar” (Izrael), „Morgan i Frimen” (Mađarska) i „Dobar zvuk u naletima” (Mađarska), „Dream of life” (Hrvatska). Dodjela nagrada biće 16. septembra i uručiće se nagrade za najbolju predstavu, najbolju režiju, kao i za najbolju mušku i žensku ulogu. „FIAT Fokus” aktuelan je i ove godine. Biće predstavljene trupe koje po izboru selektora najbolje prezentuju alternativnu scenu i izraz zemlje iz koje dolaze. FIAT 2018 imaće mađarski fokus u saradnji sa Ambasadom Mađarske u Podgorici. Festival će se odvijati na više lokacija u Podgorici: Kuslevova kuća, KIC „Budo Tomović”, Crnogorsko narodno pozorište… Ulaz na sve programe festivala, kao i prethodnih godina, biće besplatan. I ove godine FIAT se realizuje pod pokroviteljstvom Ministarstva kulture Crne Gore i Glavnog grada Podgorice, kao i uz pomoć drugih sponzora i prijatelja festivala. Posebnu podršku za izradu sajta i mobilne aplikacije FIAT je dobio od Telenor Fondacije. FIAT tim se i dalje nada boljim danima za nezavisnu umjetničku scenu u Crnoj Gori, čekajući realizaciju inicijative dodjele jedinstvenog prostora koji bi bio svojevrsna baza kompletnoj nezavisnoj kreativnoj sceni u kojoj bi stvaraoci dobili adekvatne uslove za rad, razvoj i građenje konteksta neophodnog za razvoj ukupne crnogorske kulture. Kvalitet i kredibilitet FIAT-a potvrđen je i kroz članstvo festivala u EFFE mreži i dobijanjem oznake kvaliteta koju mogu nositi samo festivali sa posebnom umjetničkom vrijednošću.


Radio „Studio D“ iz Srebrenika sprema veliku feštu povodom 16-og rođendana! – Balkan Life\nAutor Dragan 15. jula 2013., 00:00 1k pregleda 150 glasova\nJedan od najslušanijih i najboljih radija na prostoru BiH, „Studio D“ iz Srebrenika, ove godine će proslaviti 16-i rođendan. Kao i svake godine unazad i ove će biti upriličena velika žurka, kakva priliči ovako renomiranom radiju.\nDa podele radost sa slušaocima i zaposlenima u radiju, svake godine se odazove veliki broj pevača, pa će tako biti i ove godine. Proslava će se održati u diskoteci „Galaxis“ u Srebreniku, a nagrade u dosta kategorija će primiti Halid Bešlić, Enes Begović, Boban Rajović, Rada Manojlović, Bojan Bjelić, Jovan Perišić, Ivana Selakov i još mnogo poznatih ličnosti.\nKao i svih godina unazad, veliki broj novinara će propratiti ovaj događaj,a među njima će biti i ekipa portala www.balkanlife.net, koja je među nagrađenima.\nSve detalje vezane za ovu proslavu ćete moći da pratite na našem portalu, a do tada pogledajte fotografije sa prošlogodišnje proslave rođendana radija „Studio D“.\nPrethodni članak Izgubio si želju za seksom?\nNaredni članak Mirjana Karanović glumi majku Nikole Tesle


SMS Kriznog štaba: Upozorenje ili širenje panike?\nSMS poruka koju su pojedini građani Srbije dobili od Kriznog štaba\nGrađani Srbije, korisnici usluga mobilnog operatera MTS, dobili su u utorak uveče SMS poruku sledećeg sadržaja: “Situacija je dramatična. Približavamo se scenariju iz Italije i Španije. Molimo vas da ostanete kod kuće. Krizni štab za suzbijanje zarazne bolesti COVID 19”.\nMnogi su se, uglavnom na društvenim mrežama, požalili da ih je poruka uplašila ili uznemirlia. Ipak, članovi Kriznog štaba kažu da cilj nije bio dizanje panike, već upozoravanje građana na poznate ishode. Pojedini socijani psiholozi, međutim, smatraju da takve poruke mogu biti kontraproduktivne.\nZamenica direktorke Instituta „Batut“ Darija Tepavčević Kisić rekla je na redovnoj konferenciji za novinare da je cilj SMS-a bio da se o opasnosti od koronavirusa informišu građani koji ne gledaju televiziju i ne koriste internet.\n„Širenje panike nije bio cilj, cilj je bio da oni ljudi koji do sada nisu bili informisani i nisu shvatili ozbiljnost situacije na ovaj način dobiju poruku“, rekla je Kisić Tepavčević i dodala da „brojevi koji su izneseni danas i juče su sami po sebi poruka i da je jasno šta će se desiti i šta se već dešava ako se ne budemo ponašali odgovorno“.\nU Srbiji je registrovano 1060 obolelih od koronavirusa, dok je 28 osoba preminulo.\n"SMS kriznog štaba nema cilj da uplaši, već da upozori građane"\nV.D. direktora klinike „Laza Lazarević“ Ivana Stašević Karličić rekla je da je SMS poruka imala cilj da motiviše građane da prate preporuke stručnjaka i mere Vlade, a ne da ih uplaši.\n„SMS poruke koje su sinoć išle su sadržale u sebi već poznatu informaciju. Ja stvarno mislim kao stručnjak da one nisu mogle izazvati paniku ili strah zato što je strah emocionalna reakcija na nešto što ne očekujemo, prvenstveno to jeste faktor koji doprinosi intenzitetu straha. Svi mi znamo šta se dešava u zemljama u kojima postoji visok stepen lokalne transmisije i to nije nepoznata informacija, već informacija sa kojom se suočavamo već mesec i više dana unazad. Znači, podsećanje na situaciju u tim zemljama i šta je nakon toga usledilo nije novo i nije nešto što bi bilo faktor rizika za neki iznenandni strah i paniku“.\n"Vlast strahom disciplinuje građane"\nSocijalni psiholog Dragan Popadić, međutim, tu poruku vidi drugačije. On za Glas Amerike objašnjava da je vlast odabrala strategiju “širenje straha kao lek za širenje epidemije” i da tako želi da disciplinuje građane.\n“Po meni, takvo širenje straha ne samo da nije delotvorno, već proizvodi kontraefekte s kojima je posle veoma teško izboriti se. Strah nije samo svest o opasnosti, već i uznemirenje i panična stanja koja je jako teško kontrolisati kod ljudi. To nije samo neko racionalno upozoravanje na opasnost, vidimo tu poruku kako je katastrofična, pravljena bez argumentacija ikakvih, deluje kao “spasavaj se ko može”.\nPsiholog: Konfuzne poruke vlasti povećavaju paniku kod građana\nPopadić smatra da je ideja da su građani neposlušni i da ih zato treba uplašiti, urazumiti ili kazniti - pogrešna.\n“Ako imamo zvanične podatke, podatke MUP-a, da je za ovih desetak dana nekoliko stotina ili hiljada ljudi koji su se ponašali neodgovorno procesuirano širom Srbije, dakle ne samo na Novom Beogradu, nego u celoj zemlji. To znači da se nekoliko miliona ljudi ponaša potpuno disciplinovano prateći pravila i držeći se mera i zabrana. Ova ljutnja na građane pretpostavlja da je obrnuto – kao da imate milione ljudi koji se ponašaju nerazumno i koje treba uplaštii i kazniti”.\nPrema podacima od 29. marta, u Srbiji su zbog zabrane kretanja procesuirane 1253 osobe, prenose mediji.\nPredsednik NUNS-a Željko Bodrožić u razgovoru za Glas Amerike ocenjuje da je „SMS na talasu unošenja straha među ljude“ koji je počeo najavom predsednika Srbije Aleksandra Vučića da će biti uveden 24-časovni karantin, i nastavljen nastupom lekara na konferenciji za novinare u utorak kada je rečeno da se bliži italijanski i španski scenario, a novinarima nije data mogućnost da postave pitanje.\n“U početku su režimski mediji potpirivali strah kod ljudi i stvarali uslove za paniku, poslednjih nedelju dana su se malo primirili, ali i dalje provejavaju nebulozne informacije i kontradiktorni statovi o razmerama bolesti i opasnosti od koronavirusa. Mislim da su se profesionalni i nezavisni mediji od prvog dana ponašali odgovorno. A sada ne znam kako će tabloidi reagovati na tabloidno vođenje politike i komunikacije sa građanima. I ovaj SMS je na nivou Dragana J. Vučićevića iz Informera (urednik lista Informer, prim.nov), kao da je on pisao ili poslao”.\nKljučno je poverenje\nNeprestano jačanje poverenja u ljude i vlast je neophodno, jer se ovakvoj situaciji poverenje prvo razara, objašnjava psiholog Popadić i ističe da se to ne postiže “besom i ljutnjom na građane”. Takođe je neophodno da se građani pridržavaju izdatih mera, a vlast treba da ih o tome redovno i racionalno informiše.\n“Treba ih informisati o tome koje su mere na snazi, zašto su mere na snazi i šta se time želi postići. Ljudi su racionalni, brinu o sebi i o drugima, i kada vide da su te mere racionalne, oni će se njih pridržavati. Tako se postiže da se ljudi pridržavaju mera”, zaključuje profesor Popadić za Glas Amerike.


By Slamet Wahab - January 31, 2011\nPrva košulja sa slike je iz Zare, oko koje sam igrala jedno tri meseca, cena joj je bila 3 300 din. ( čak sam htela da je uzmem i po toj punoj ceni, ali su je u jednom momentu povukli i nije je bilo ni u jednoj radnji) ali sam je početkom januara pronašla i kupila za 2 500 din.! :) Druga košulja je iz Kotona, koju ste mogli da vidi…\nBy Slamet Wahab - January 28, 2011\nOvih dana sam bila baš zauzeta, i verujem da ste primetili po mojim postovima i komentarima koje (ne)ostavljam, ali se nadam da će ovo biti odlična zamena za neki outfit post. Da li sam vam nekada rekla koliko volim cvetove?! Obožavam ih!!!Moram priznati da sam se zaustavila na ovom broju, kada je ceo grad bio preplavljen njima, ali ću početi ponovo da ih nosim jer ne mogu bez njih! :) U kosi, na reveru, na marami, ogrlici, kaišu, postoji toliko načina za njihovo nošenje....A ovo je moja kolekcija! :) Hvala mojim najdivnijim drugaricima koje su sa svakog putovanja donosile po neki cvetić na poklon!U…\nBy Slamet Wahab - January 27, 2011


Tadić i Lavrov o strateškom partnerstvu – Nadlanu.com\nTadić i Lavrov o strateškom partnerstvu\nBEOGRAD, 19. aprila 2011. (Beta) - Predsednik Srbije Boris Tadić razgovarao je u utorak u Beogradu s ministrom spoljnih poslova Rusije Sergejom Lavrovim o svojoj predstojećoj poseti Moskvi tokom koje će biti potpisan sporazum o strateškom partnerstvu izmedju dve zemlje.\nTadić i Lavrov su ragovarali i o realizaciji planova iz oblasti ekonomske saradnje dveju zemalja koji su dogovoreni tokom prošlomesečne posete ruskog premijera Vladimira Putina Beogradu, saopštila je pres služba predsednika Srbije.\n"Predsednik Tadić ponovio je da je nedavna poseta premijera Ruske Federacije Vladimira Putina veliki doprinos razvoju ekonomskih i političkih odnosa naših zemalja", navodi se u saopštenju.\nTema dašnjeg razgovora su bili i situacija u regionu i na Kosovu. Tadić je zahvalio ministru Lavrovu na snažnoj i doslednoj podršci Rusije očuvanju teritorijalnog integriteta Srbije, dodaje se u saopštenju.


Južna Koreja i zvanično optužila Severnu Koreju za martovski sajber napad\nVesti, 11.04.2013, 08:28 AM\nJužna Koreja je i zvanično optužila je Severnu Koreju za nedavni sajber napad koji je doveo do poremećaja u radu na destine hiljada računara u bankama i televizijskim stanicama u Južnoj Koreji. Iako se i ranije prepostavljalo da je Severna Koreja krivac za martovski incident, ovo je prvi put da je Južna Koreja i zvanično izašla u javnost sa optužbom.\nPortparol južnokorejske internet agencije rekao je juče da su istražitelji identifikovali krivce za napad i da je reč o 6 računara koji se nalaze u Severnoj Koreji koji su učestvovali u napadu. Ovi računari su koristili više od 1000 IP adresa iz celog sveta za infekciju 48 000 računara i servera u južnokorejskim bankama i televizijskim stanicama.\nPortparol agencije u izjavi za AP je rekao da je poslednji napad sličan ranijim pokušajima hakovanja koji su dolazili iz Severne Koreje, a kao mogućeg krivca Seul vidi špijunsku službu Severne Koreje koja je pod kontrolom vojske. Portparol agencije je dodao da dokazi do kojih se došlo tokom istrage ukazuju na to da je napad planiran osam meseci. On je takođe izneo podatke da je 30 od 76 programa koji su pronađeni na pogođenim računarima isti oni koji su ranije korišćeni u napadima, kao i da su 22 od 49 IP adresa koje su umešane u najnoviji incident iste one koje su korišćene u napadima tokom prethodnih pet godina, za koje je Južna Koreja optuživala severnog suseda.\nJužna Koreja je prvobitno označila Kinu kao izvor napada, navodeći da je napad pokrenut sa IP adrese koja se nalazi u Kini. Međutim, kasnije je Južna Koreja povukla ovu optužbu, uz objašnjenje da je došlo do greške i da se ta IP adresa koja pripada jednoj od napadntih banaka jednostavno poklopila sa IP adresom registrovanom u Kini.\nUpiranje prsta u Severnu Koreju i optužbe da je kriva za sajber napad, samo će pojačati već narasle tenzije na koreanskom poluostrvu. Severna Koreja nije komentarisala ove optužbe, iako je ranije već porekla da je učestvovala u incidentu.


Porošenko: Rusija i dalje šalje oružje i vojnike u Ukrajinu - Vijesti.me\nRusija i dalje šalje oružje i ljude na istok Ukrajine, rekao je danas u Berlinu ukrajinski predsjednik Petro Porošenko i isključio mogućnost bilo kakvog jednostranog ustupka Kijeva dok Moskva ne bude poštovala prekid vatre.\nPorošenko je optužio Moskvu da i dalje blokira pristup međunarodnih posmatrača OEBS-a svim zonama sukoba.\n"To nije iznenađujuće, jer Rusija i dalje šalje trupe, teško oružje i municiju u Donbas (istok Ukrajine) i ne želi da ima svedoke tih aktivnosti", rekao je Porošenko na zajedničkoj konferenciji za štampu s njemačkom kancelarkom Angelom Merkel u Berlinu.\nPorošenko je rekao da ne može samo Kijev da poštuje mirovne sporazume iz Minska koji između ostalog predviđaju prekid vatre i reforme u Ukrajini.\nOn je rekao da samo strogim poštovanjem mirovnih pregovora mogu da se stvore uslovi da bi se usvojile teške ali neophodne političke odluke u ukrajinskom parlamentu, misleći na plan za davanje veće autonomije istoku Ukrajine.\nAngela Merkel je rekla da sporazumi iz Minska predvidjaju pored trajnog prekida vatre pristup posmatrača OEBS-a svim zonama i reforme u Ukrajini.\n"Nažalost, još nemamo trajni prekid vatre", rekla je ona.\nOna je dodala da ekonomske sankcije Rusiji neće biti ukinute dok se ne budu u potpunosti poštovali sporazumi potpisani u februaru 2015. u Minsku pod njenim pokroviteljstvom i pokroviteljstvom francuskog predsjednika Fransoa Olanda.\nIako je vojna situacija na istoku Ukrajine uglavnom mirna od potpisivanja sporazuma iz Minska, sporadično izbijaju sukobi izmedju ukrajinskih trupa i proruskih pobunjenika.\nKijev optužuje Rusiju da ima oko 8.500 vojnika na istoku Ukrajine, što Moskva demantuje.\nFUJ Na ovakve presjednike


Anonimna majka iz Velike Britanije, koja ima sedmomesečnog sina, u iskrenoj onlajn objavi upozorila je druge žene da bi beba mogla da im "uništi život", opisujući kako želi da vrati vreme i promeni svoju odluku.\nNe može ni da zamisli, kako kaže, da ikada više bude srećna, a svoju emotivnu objavu objavila je na roditeljskom forumu "Mamsnet", prenosi "Dejli mejl".\n"Volim svog sina više od bilo čega na svetu, ali toliko žalim što sam rodila bebu", započela je majka.\nU nastavku rekla je kako joj je majčinstvo uništilo fizičko i mentalno zdravlje.\n"Nekada sam bila puna energije i entuzijazma, zanimljiva i zabavna osoba sa sjajnim porodičnim životom, hobijima, svrhom i ispunjenjem. Sada sam samo ljuska "bivšeg ja", moj svet je tako mali. Ako bih mogla da pritisnem dugme i vratim se u vreme pre nego što je moj sin postojao, a da ne znam za njega i njegovo postojanje, učinila bih to bez oklevanja. Toliko mi je žao što sam rodila bebu i svim srcem i dušom želim da to nisam uradila", piše majka.\nDodaje da je jedan od glavnih razloga za to, neuredno spavanje njenog sina i naglasila da je svetla tačka čitave situacije podrška njenog partnera.\n"On toliko čini za nas, mnogo više od onog što bi trebalo. Ali vidim da sam mu na teretu, zato što se ovako osećam i što sam zabrinuta zbog što on mora da bude roditelj i još da me podržava kroz sve ovo", napisala je.\nTakođe, napisala je i da joj je jedna medicinska sestra savetovala da počne da uzima antidepresive, međutim, zbog njih je patila od nesanice.\nDrugi roditelji odmah su krenuli da komentarišu njenu objavu, saosećajući s autorkom i počeli da dele svoja iskustva.\n"Tako sam se osećao kada su moja deca bila u tom uzrastu. Čak prve 3-4 godine mogu da budu brutalne u zavisnosti od karaktera deteta. Biće jednostavnije i prijatnije", napisao je jedan korisnik foruma, a drugi se složio da su majke pod ogromnim pritiskom i da su prve godine majčinstva izuzetno teške za većinu njih.\nOstali su pokušavali da pronađu rešenje i uvere majku da će se situacija promeniti čim njen sin malo poraste.\n"Imate li podršku oko sebe? Možete li da razgovarate sa drugima o tome što vas muči?", pitala je jedna korisnica.\n"Te rane godine su mučenje na mnogo načina. Posle deca postaju zrelija, zanimljivija i nezavisnija", zaključio je neko.


Sedam obavezujućih ponuda za Abanku – Bankar.rs\nHome/BANKE/Sedam obavezujućih ponuda za Abanku\nSlovenija je dobila sedam obavezujućih ponuda za privatizaciju Abanke u državnom vlasništvu, uključujući ponudu srpske AIK banke, izvestili su ljubljanski mediji.\nPored AIK banke, na listi ponuđača nalaze se i mađarska OTP grupa, austrijska Erste banka, kao i američki investiconi fondovi Apollo i Blackstone, objavio je dnevnik Delo.\n“Svi učesnici u procesu prodaje potpisali su sporazum o neobjavljivanju informacija, tako da ne mogu komentarisati moguće podnošenje ponuda za Abanku”, izjavila je za Delo predsednica uprave AIK banke Jelena Galić na konferencija o kupovini većinskog udela u još jednoj slovenskoj banci, Gorenjskoj banci, od srpskog zajmodavca.\nSlovenski mediji su prošle nedelje preneli da je OTP dao najbolju ponudu za treću po veličini slovensku banku, Abanku, ponudivši da plati oko 300 milona evra, što je znatno niže od Abankinog kapitala od 578,9 miliona evra i raspona cene od 347 miliona do 463 miliona evra koliko su procenili analitičari anketirani od Invest Slovenia prošle godine.\nSlovenska državna holding kompanija SDH pozvala je novembra prošle godine na izražavanje interesa za prodaju 100% udela u Abanki. U 2013. godini, slovenska vlada je morala dokapitalizirati Abanku sa 348 miliona evra, te je istovremeno preuzela kontrolu nad bankom.\nAbanka ponude Prodaja\nPregled štampe - petak 22.03.2019.


Faktor | Kanada će tužiti Volkswagen zbog skandala s emisijama izduvnih gasova\nObjavljeno: 10.12.2019. u 10:39\nIzmeđu 2008. i 2015., Volkswagen je u Kanadu izvezeo 128.000 vozila s dizelskim motorima koji su bili opremljeni softverom koji je omogućavao da izgleda da automobili proizvode manje emisije izduvnih gasova od stvarnih\nKanadska vlada objavila je u ponedjeljak da će tužiti njemačkog proizvođača automobila Volkswagen za svjesni uvoz automobila koji krše standarde o emisiji izduvnih gasova. Volkswagen se suočava sa 58 optužbi za kršenje kanadskog zakona o zaštiti okoliša, kao i dvije druge optužbe za pružanje pogrešnih informacija zvaničnicima.\nU izjavi iz VW-a je navedeno da sarađuju s kanadskim istražiteljima i da su već pripremili sporazum o priznanju krivice uoči prvog pojavljivanja na sudu u Torontu u petak. Volkswagen se trenutno suočava s tužbama u više od 50 zemalja zbog skandala koji je već koštao kompaniju više od 27 milijardi eura zbog novčanih kazni i odšteta za kupce, prenosi DW.\nDeutsche WelleVolkswagenizduvni gasovi


Kako do kuće na selu - Domaćinska kuća\nKuća » Moje selo » Kako do kuće na selu\nOve 2021. godine novoosnovano ministarstvo za brigu o selu pripremilo je određene programe koji imaju za cilj da podignu kvalitet života i rada u seoskim područjima, pa i da motivišu mlade ljude da ostanu na selu ili odluče da svoj život zasnuju u seoskoj sredini. Jedan od njih je dodela praznih kuća pod najpovoljnijim uslovima onima koji žele da dođu da žive na selu.\nPrema podacima agroekonomskog analitičara Branislava Gulana u Srbiji trenutno ima 150.000 napuštenih kuća, čiji je vlasnik poznat i 50.000 kuća u kojima niko ne živi i nerešenog su svojinskopravnog statusa.\nProgram dodele bespovratnih sredstava bračnim parovima za kupovinu seoskih kuća sa okućnicom ima za cilj da motiviše mlade da ostanu, a neke da dođu i žive u selima Srbije. Kuće sa okućnicom do 30 ari, posebno će biti ponuđene u rubnim, pograničnim i brdsko-planinskim selima koja, prema rečima ministra Krkobabić predstavljaju „demografske crne tačke“ Srbije . Cilj tih programa je da mladi imaju mogućnost izbora kako bi mogli da se opredele da svoju budućnost vide i grade na selu.\nCilj je da se sela koja su geostrateški i bezbednosno veoma značajna za Republiku Srbiju, nasele mladim ljudima i time selima vrati život.\nTrenutno u Srbiji ima 570.000 poljoprivrednih gazdinstava i u njima neretko tri generacije žive pod istim krovom, pa će ovaj program biti namenjen i pripadnicima mlađe populacije koji žele da se osamostale, udaju se ili ožene i zasnuju sopstvenu porodicu (prema istim izvorima u Srbiji ima 260.000 neoženjenih momaka i 100.000 neudatih devojaka od 40 godina naviše) i tako budu “svoj na svome”.\nUz pomoć u mehanizaciji za bavljenje poljoprivredom od svojih roditelja, ali i subvencija države koje daje Ministarstvo poljoprivrede za nabavku sadnog materijala, mehanizaciju i sl. imaćemo celovit pristup ovom važnom pitanju.\nGrupaciju koja je takođe zainteresovana za dodelu ovih kuća čine i mladi ljudi struke koja je deficitarna u seoskim sredinama (veterinari, agronomi, lekari, stomatolozi…), a trenutno su nezaposleni. Oni bi uz radno angažovanje u svojoj struci i mesto za stanovanje, možda prešli da žive u neko od sela Srbije.\nI još jedna grupa su odlučni ljudi iz urbanih sredina, spremni na izazov, sa znanjem, veštinama i željom da se oprobaju u poljoprivredi, a primer su nam ljudi iz sveta glume kao što je Nenad Jezdić. I glumac Branko Janković se uspešno bavi glumačkim pozivom a živi u svom rodnom selu i bavi se i poljoprivredom.\nBroj kuća koje će biti dodeljene zavisi, pre svega, od visine opredeljenih sredstava, usvojenih od strane Vlade Srbije za taj program, rejona, realne ponude takvih kuća (i vlasnika tih kuća koji žele da ih prodaju) kao i zainteresovanosti ljudi da u se u njima nastane. Prednost prilikom dodele kuća imaće porodice sa više dece.\nNakon neophodne procedure i usvajanja programa od strane Vlade Republike Srbije, koje se uskoro očekuje, Javni konkurs biće objavljen u javnim glasilima sa nacionalnom pokrivenošću, kao i na našem sajtu www.mbs.gov.rs, a gde će biti naznačeni svi uslovi za konkurisanje i kriterijumi za dodelu bespovratnih sredstava po ovom programu.\nPrevPrethodnaBranislav Nedimović: Srbija ponovo ušla na najzahtevnija svetska tržišta\nSledećaKonkurs za dodelu kreditaNext\nKonkurs za dodeljivanje podsticajnih sredstava u poljoprivredi\nGradska uprava za lokalni ekonomski razvoj raspisaće 28. maja konkurs za dodeljivanje podsticajnih sredstava u


Neredi - Blic Online\nPljačkanje, podmetanje požara, nasilje: U Južnoafričkoj Republici uhapšeno više od 1.750 ljudi\nBezbednosne snage Južnoafričke Republike uhapsile su 1.754 ljudi u vezi sa nedavnim pljačkanjem, podmetanjem požara i nasiljem u toj zemlji, izjavio je višerangirani ministar u kabinetu južnoafričkog predsednika Kumbudzo Ntšavheni.\nBroj žrtava u neredima u Južnoafričkoj Republici popeo se u utorak na 72, dok su uhapšene 1.234 osobe, saopštila je policija.\n"Orkestrirani napad na policiju" Treća noć nereda u Severnoj Irskoj\nUčesnici protesta u Severnoj Irskoj sukobili su se sa policijom i u nedelju uveče, a na pripadnike policije bacani su molotovljevi kokteli i cigle.\nJoš jedan policajac je izvršio samoubistvo nakon napada na američki Kapitol koji se dogodio 6. januara, piše "Pipl".\nAmerički Federalni istrai biro (FBI) uhapsio je više od 100 ljudi tokom prošlonedeljne nasilne opsade američkog Kapitola i sada istražuje pojedince koji bi mogli da ugroze bezbednost inauguracije novoizabranog predsednika Džozefa Bajdena 20. januara, izjavio je direktor FBI Kristofer Vrej.\nVeliki broj pristalica aktuelnog predsednika SAD Donalda Trampa upalo je u sredu popodne na Kapitol hil i sukobilo se sa policijom, očigledno vođeni izgledima da bi mogli da zaustave potvrdu pobede Džoa Bajdena na izborima.


Arhiva vesti za ključnu reč ‘Starčevo’\nNapisao Goran Mihajlov u kategoriji Ostali sportovi 5 marta, 2019\nU nedelju 3.marta 2019.godine, Starčevo je ponovo bio domaćin srpskog ragbija, odigran je treći turnir Zimske lige za petliće i...Dalje »\nNedelja, završni dan Vršačkog grožđebala, bio je i dan promocije sporta, u okviru koga je održan 3 trdicionalni ragbi turnir vreterana. Ovog puta turnir je imao i predznak međunarodni, jer je pored ekipe domaćina GRK „Vršac“ i starčevačkog „Borca“ učestvovala i ekipa SK „Variors“ iz...Dalje »\nU nedelju, 05.avgusta 2018.godine Starčevo je bilo domaćin Devetog međunarodnog turnira u ragbiju. Do sada najmasovniji turnir u Starčevu uveličali su gosti iz: Bosne i Hercegovine, Italije, Norveške i Nemačke, kao i generalni sekretar Evropske Veteranske Ragbi Asocijacije (EVRA) gospodin Marko...Dalje »\nLovno streljaštvo: Brestovčani ponovo najbolji na šestom “Kupu Pančeva”\nNapisao Goran Mihajlov u kategoriji Ostali sportovi 31 jula, 2018\nProšlog vikenda u Starčevu je održan “Kup Pančeva” u lovnom streljaštvu. Posle održanog šestog turnira stanje na tabeli se znatno promenilo. Takmičenje je poodmaklo, a ekipa “Banatski Brestovac 2” se nakon održanog turnira izborira za vrh tabele. Samo za par pogodaka prati ih ekipa “Jabuka” i “Banatski Brestovac...Dalje »\nNapisao Goran Mihajlov u kategoriji Ostali sportovi 17 jula, 2018\nTradicionalni Kamp perspektivnih sportista Srbije i ove godine održava se na obalai Dunava u Karatašu. Prvi put učešće su uzeli i ragbisti “Borca” iz Starčeva, gde će u sedam dana unaprediti svoje znanje. Pored pet takmičara poziv su dobila i dvojica...Dalje »\nRagbi: Pančevci izgubili od kombinovanog tima “Vojvodina-Petrovgrad”\nNapisao Goran Mihajlov u kategoriji Ostali sportovi 23 maja, 2017\nSeniorski tim Dinama ovog vikenda u drugom kolu B grupe izgubila je na stadionu u Starčevu od kombinovanog tima RK “Vojvodina-Petrovgrad”.Izabranici trenera Gavrilovića i Ambruša pokazali su visok stepen uigranosti i dobre tehničke...Dalje »


Nenad Lalatović i Radnički nastavili saradnju - Sportske vesti\n04 Jun, 2019 by Kristina Krstić\nNenad Lalatović je novi-stari trener Fudbalskog kluba Radnički, saopštili su iz kluba.\nNa Čairu će brzo krenuti sa formiranjem tima, ne bi li se ove sezone, otišlo korak dalje u odnosu na prethodnu.\nNastavak saradnje sa Nenadom Lalatovićem znači da od sutra krećemo sa ozbiljnim pripremama za osvajanje trofeja sledeće sezone, a klub će se koncentrisati i na visoke domete u kvalifikacijama za Ligu Evrope– rekao je predsednik kluba Ivica Tončev.\nTončev je još najavio da se narednih dana očekuje dolazak ozbiljnih fudbalskih imena na Čair.\nNiški Real je predvođen Lalatovićem, prethodne sezone, ostvario istorijski uspeh. Klub je po prvi put sezonu završio kao vicešampion, igrao u polufinalu Kupa Srbije i ostavio dobar utisak u kvalifikacijama za Ligu Evrope.\nNišlije u julu očekuju kvalifikacije za Ligu Evropa. Shodno tome na Čairu su počeli sa jačanjem ekipe, a prva lasta je Milan Makarić, sa kojim je klub potpisao trogodišnji ugovor. Klub su u prethodnom periodu napustili Nikola Drinčić, Petar Grbić, Borivoje Ristić, Nikola Stanković i Lazar Ranđelović.\nFK RadničkiIvica Tončevnastavak saradnjeNenad Lalatovic


Beogradski festival igre od 28. marta do 12. aprila - Dan u Beogradu\nNaslovna » Izlasci » Festivali » Beogradski festival igre od 28. marta do 12. aprila\nNeko drugi 8. mart 2012. Festivali Postavite komentar\nBeogradski festival igre, koji se pod pokroviteljstvom grada Beograda održava od 28. marta do 12. aprila, predstaviće petnaest vrhunskih plesnih produkcija, autora i izvođača.\nDeveta manifestacija se održava pod sloganom „Krug se piše beskonačno“, navela je direktorka festivala Aja Jung. Ona je izrazila veliku zahvalnost gradu i Sekretarijatu za kulturu na nesebičnoj i dugogodišnjoj podršci.\nČlanica Gradskog veća Vesna Marjanović podsetila je da grad preko resornog sekretarijata pomaže ovaj festival od samog osnivanja. Izrazila je zadovoljstvo jer se u Beogradu skoro deceniju održava prestižan festival koji dovodi svetska imena savremenog plesa.\n– Za grad Beograd ovaj festival značajan je jer promoviše savremenu plesnu scenu i obrazuje i formira domaću publiku – kazala je Vesna Marjanović.\nGradska sekretarka za kulturu Ivana Avžner istakla je značaj koji je festival uspeo da postigne za nepunih deset godina, reprezentujući na najbolji način našu zemlju i glavni grad. Ona je podsetila da je prošle godine na predlog ovog sekretarijata Agencija za evropske intergracije i saradnju sa udruženjima Beogradskom festivalu igre dodelila priznanje „Zvezda Beograda“ za doprinos kulturnom razvitku naše prestonice.\nPoštovaoci plesa biće u prilici da vide najznačajnije svetske trupe, poput Nacionalne plesne kompanije iz Madrida, zatim jednu od najznačajnijih balerina današnjice Silvi Gilem, koja će prvi put gostovati u Beogradu, Holandski plesni teatar, kao i nekoliko kompanija iz Izraela i SAD. Pored beogradske publike, festival će se predstaviti i publici u Novom Sadu i Zrenjaninu. (Beoinfo)\nPrethodni Top Job 12. i 13. marta\nSledeći Dvorana Doma sindikata – repertoar od 8. do 14. marta


Vatrogasne intervencije na finansijskom tržištu | Izbor iz štampe | DW | 18.09.2008\nVatrogasne intervencije na finansijskom tržištu\nFinansijska kriza, rasprava u Bundestagu o budžetu za 2009, premijera filma „Bader-Majnhof kompleks“ o teroru Frakcije Crvene armije u sedamdesetim godinama, osnovne su teme komentara u današnjoj nemačkoj štampi.\nAmeriken internešenel grup - ako se nastavi finansijska kriza, na udaru će biti američki poreski obveznici\nO finansijskoj krizi list „Fajnenšel tajms Dojčland“ piše: „Ukoliko se kriza nastavi uprkos tome što je spasena Ameriken internešenel grup, drugo osiguravajuće društvo sveta, onda će američke finansije biti suočene sa gigantskim izdacima. Naime, tada bi za otplatu kredita za koje je garantovala AIG jemčili u krajnjoj liniji američki poreski obveznici, koji ionako već plaćaju za Feni i Fredi, firmu koja je poslovala sa kreditima za nekretnine, propalu banku Ber sterns i za osiguranja ostalih propalih banaka. Račun koji bi na kraju mogao biti ispostavljen za vatrogasne intervencije na finansijskom tržištu poslednjih dana preti da nanese trajnu štetu američkoj privredi. Prete rast poreza i eksplozija cena – perspektiva SAD nije dobra“, ocenjuje „Fajnenšel tajms Dojčland“.\nO finansijskoj krizi u Nemačkoj list „Štutgarter nahrihten“ piše: „Tačno je da nemačko finansijsko tržište nije pogođeno u toj meri kao američko. Razlog je što u Nemačkoj preovladavaju univerzalne banke, a ne one specijalizovane. Proteklih godina to se smatralo zastarelim. Investicione banke ostvarivale su ogromne profite, dok su nemačke banke tavorile i na njih se gledalo kao na kandidate za preuzimanje od strane jačih. O tome više nema ni reči. Kada se jednog dana duhovi smire sve banke u svetu moraće da poštuju stroža pravila. Otrov za finansijsko tržište nije samo preterana regulativa – to može biti, kako se sada pokazalo, i prevelika sloboda“, upozorava list „Štutgarter nahrihten“.\nU nemačkom parlamentu, Bundestagu, raspravlja se o budžetu za iduću godinu što je prilika i za generalnu debatu o političkoj situaciji i tim povodom list „Fajnenšel tajms Dojčland“ piše: „Kancelarki Angeli Merkel i ministru spoljnih poslova Franku Valteru Štajnmajeru sve je teže da ubedljivo igraju dvostruku ulogu partnera u vladi i rivala za kancelarsko mesto na izborima za godinu dana. To što je debata protekla u znaku sporazuma o nenapadanju, ne može da prikrije činjenicu da u pozadini tinja predizborno rivalstvo. Rukovodstvo SPD-a zahteva jedinstven nastup prema rivalskim strankama Unije. Istovremeno, dve strane nadmeću se koja će prva najaviti nove povlastice: zapravo je ministar finansija, socijaldemokrata, Per Štajnbrik trebalo da objavi podatke o egzistencijalnom minimumu, ali je kancelarka unapred govorila o njima i istovremeno zatražila više novca za roditelje. Ko tvrdi da vodi politiku štednje i istovremeno pakuje velike poklon-pakete samo zamajava građane“, primećuje „Fajnenšel tajms dojčland“.\nA list „Nordkurir“ o zasedanju Bundestaga piše: „Problematična je bila rasprava o vojnom budžetu. Umesto da se iskoristi kako bi se razmotrila sveobuhvatna strategija angažovanja u Avganistanu, sve se svelo na kukumavčenje da se budžet poveća za nekoliko milijardi evra, pri čemu novac ni ne ide u prave projekte. Skupi ratni avioni tipa evrofajter paraju nebo nad Nemačkom, dok se na Hindukušu koriste decenijama stara vazduhoplovna oprema i avioni. Problematični antiraketni sistem progutaće milione, dok vojnici koji rizikuju živote u Avganistanu imaju premalo vozila, a i ona su često zastarela. Umesto da građanima ubedljivo objasne angažovanje u Avganistanu, vladini predstavnici samo su ponavljali opšta mesta“, piše „Nordkurir“.\nSedamdesetih godina u terorističkim napadima ekstremno levičarske „Frakcije Crvene armije“, RAF, živote je izgubilo gotovo tri stotine ljudi. Sada je o tom vremenu snimljen film pod naslovom „Bader-Majnhof kompleks“ o kome list „Rajniše post“ piše: „Prema rezultatima jednog ispitivanja javnog mnjenja više od trideset godina nakon „nemačke jeseni“ deset odsto ispitanika smatra da su akcije RAF bile opravdane. Samo dve trećine ispitanika odlučno osuđuje napade, otmice i ubistva. Tri decenije su dugo vreme. Mnogi se ipak još dobro sećaju terora iz tih dana. Za druge je to samo deo popkulture, ukoliko uopšte razmišljaju o tome. Već iz tog razloga film Bernda Ajhingera „Bader-Majnhof kompleks“ je značajan. Važan je svaki pokušaj da se mit demontira prikazivanjem terora onakvog kakav jeste – ogolelog, nemilosrdnog, bezskrupuloznog. Može se sporiti o tome da li je to dobar film, jer se služi fascinacijom RAF-om, estetikom užasa, počiva na akciji i filmskim zvezdama. Uprkos svim pretenzijama ni ovaj film ne može potpuno da objasni pojavu ekstremno levog terorizma u Nemačkoj. Njegova zasluga: prvi put milionima gledalaca prikazan je stvarni položaj žrtava i ponovo je postavljeno pitanje: kako je bilo moguće da ljudi iz dobrostojećih građanskih porodica postanu bestijalne ubice ?“, piše „Rajniše post“.\nAutor Nenad Briski\nTrajni link https://p.dw.com/p/FKQ5


Transferne cijene – Alpha Capitalis\nTransferne cijene u širem smislu označavaju sve uvjete i odredbe koje se primjenjuju na transakcije nastale među povezanim kompanijama osnovanim u različitim državama. U užem smislu, to su interne cijene koje povezane kompanije fakturiraju jedne drugima pri razmjeni usluga i dobara. Ovisno o složenosti organizacijske strukture pojedinih kompanija, neka društva unutar grupe imaju samo interne kupce, dok druga kupuju svoje resurse unutar i izvan grupe, a krajnje proizvode distribuiraju na eksterno tržište (van grupe).\nRadi navedenog, porezni obveznici koji imaju povezana društva koja plaćaju porez na dobit po različitim stopama, oslobođeni su plaćanja poreza (iz bilo kojeg razloga) ili imaju povezana društva koja plaćaju poreze u drugim poreznim jurisdikcijama (po potencijalno nižim stopama), mogu konsolidirano ostvariti veću neto dobit na način da obvezu poreza na dobit preliju u društvo koje ga ne plaća ili ga plaća po nižim stopama.\nMeđutim, s druge strane postoje zakonske odredbe na temelju kojih Porezna uprava ima zakonsko uporište osigurati da je svaki hrvatski porezni obveznik platio onoliko poreza na dobit u Hrvatskoj koliko bi platio da je imao isključivo odnos s nepovezanim osobama. Skrećemo pažnju da odredbe zakona o porezu na dobit definiraju da će se poslovni odnosi između povezanih osoba priznati samo ako porezni obveznik raspolaže i na zahtjev poreznog inspektora dostavi na uvid studiju o transfernim cijenama. Radi navedenog preporuka je da se već prije zaključenja cijene usluga ili dobara prema povezanima napravi studija te da se fakturiranje vrši u skladu s tržišnim cijenama utvrđenim prema studiji ili najkasnije prije nego li Porezna uprava zatraži na uvid studiju o transfernim cijenama.


EP: Amandman o genocidu u Srebrenici - Društvo - Dnevni list Danas\nPočetna » Društvo » EP: Amandman o genocidu u Srebrenici\n1Piše: FoNet 29. novembra 2018. 14.04\n„Parlament žali zbog ponovljenog poricanja genocida u Srebrenici od nekih srbijanskih zvaničnika. Podseća ih da puna saradnja s Međunarodnim krivičnim tribunalom za bivšu Jugoslaviju i Mehanizmom koji ga je nasledio takođe uključuje puno prihvatanje i primenu njegovih presuda i odluka. Naglašava da je priznavanje genocida u Srebrenici osnovni korak na putu Srbije ka pristupanju EU“, navodi se u amandmanu slovenačkog poslanika Igora Šoltesa.\nRezolucija se oslanja na ovogodišnji Izveštaj Evropske komisije o napretku Srbije i pozdravlja napore za normalizaciju odnosa s Prištinom, uz stav da svaki dogovor o tome može biti prihvatljiv samo ako se o njemu dogovore obe strane i ako se njime očuvaju stabilnost regiona i međunarodno pravo, prenosi klix.ba\n29. novembra 2018. u 14.43\nSrbija nema šta da prizna genocid u Srebrenici jer za to država Srbija nije osuđena u Hagu. Ovako se želi na „Mala vrata“ da se nametne Srbiji kao državi krivica. I ako je Haški Sud osnovan da sudi pojedincima, barem što se tiče Srbije i R. Srpske van suda se pokušava doneti presuda kojom bi neprijatelji Srbije, Republike Srpske i uopšte Srpskog naroda za nešto što nisu učinili i samim tim sprečiti Srbiji evropske integracije i srušiti dejtonsku BiH odnosno uništiti R. Srpsku. Tiha pozadina podizanja dževe oko Srebrenice gde su ubijeni isključivo muškarci (osim jedne žene koja je pokušala proboj sa svojim mužem i braćom) koji su bili pripadnici bošnjačkih hordi koji su ubijali i uništavali sve što je Srpsko. Ako je to genocid onda je i genocid streljanje deset puta više muškaraca, žena i dece u Blajburgu. Proterivanje i ubistvo preko pola milona vojvođanskih Nemaca i Mađara kao i oko 250.000 istrijanskih Italijana. Iz osvete je streljano preko pola miliona fašista kod Staljingrada.


"EU Bookshop" i "Europeana" približavaju nam Evropsku uniju\nautor: Isidora Ković 20.02.2015 0\nInternet portali „EU Bookshop“ i „Europeana“ pružaju korisnicima informacije o Evropskoj uniji i daju im uvid u njene publikacije, ali i omogućavaju komunikaciju između evropskih država, povezujući njihove kulture.\nInternet portal „EU Bookshop“ je jedan od načina da se pretraže i naruče evropske publikacije, od kojih je 95 odsto besplatno. Na njemu se nalazi oko 100.000 štampanih i 190.000 elektronskih publikacija na temu Evropske unije, objavljenih na više od 50 jezika i 24 službena jezika EU.\nSavetnica za javno informisanje iz „EU Info centra“ u Beogradu Marina Rakić objasnila je na radionici „Biblioteka EU (EU Bookshop) i Europeana“ značaj „EU Bookshopa“:\n– Ljudi su prepoznali da Evropska unija ima izdavačku delatnost koja nije mala. Srbija je na putu evrointegracija i bitno je da građanima informacije o Evropskoj uniji budu dostupne, ne samo preko izjava političara, već i iz drugih izvora – smatra Marina Rakić.\nNa radionici je predstavljen i projekat „Europeana“ koji služi kao interfejs za kulturnu i naučnu baštinu Evrope još od 2008. godine, kada je pokrenut na inicijativu Evropske komisije. Jedna od novina u okviru projekta je Nacionalni aggregator, koji Narodna banka Srbije planira da uspostavi ove godine, sa ciljem da učestvuje u prikupljanju digitalizovane građe iz svih institucija kulture i isporučuje ih „Europeani“.\nPrema rečima rukovodioca Sektora za bibliotečko-informacionu delatnost u Narodnoj biblioteci Srbije Tamare Butigan Vučaj, Nacionalni agregator je važan zato što insistira na nacionalnom identitetu i baštini, i ukoliko on bude uspostavljen, korisnici će na jednom mestu imati registar svega što je digitalizovano iz kulturnih institucija Srbije.\nTamara Butigan Vučaj smatra da je projekat „Europeana“ most između institucija kulture jedne zemlje i „Europeane“:\n– Kultura doprinosi jako puno evropskim integracijama, a prisustvo Srbije u „Europeani“ joj daje dodatnu vidljivost u evropskom portalu za građu biblioteka, muzeja i arhiva. Mislim da je to važan korak Srbije u evropskim integracijama – izjаvila je ona.\nOvi projekti predstavljeni su na radionici „Biblioteka EU (EU Bookshop) i Europeana“ u organizaciji „EU Info Pointa“ iz Novog Sada i „EU Info centra“ Beograda. Radionica je održana u čitaonici Centralne biblioteke Univerziteta u Novom Sadu.


Naslovna - Kalendar manifestacija - Internacionalni karneval\nTermin: 15-06-2018 - 16-06-2018 / Jun\nInternacionalni Pančevački karneval je najznačajnija međunarodna karnevalska manifestaciju u Srbiji, pod pokroviteljstvom Narodne kancelarije predsednika Republike Srbije, Izvršnog veća AP Vojvodine i Grada Pančeva.\nPančevo ima tradiciju karnevala koja datira iz 19.veka. Danas je Pančevački karneval, koji je u organizaciji asocijacije ``Prijatelji Pančeva`` od 2004.godine, postao najvažniji događaj u gradu i najveća međunarodna karnevalska manifestacija u Srbiji na kojem prisustvuje veliki broj posetilaca, učesnika, ambasadora i visokih zvaničnika iz zemlje i inostranstva. Pančevački karneval je spoj različitih karnevalskih tradicija i kultura iz celog sveta, čiji je sastavni deo međunarodna saradnja i razmena.\nPančevo se nalazi na karnevalskoj mapi sveta sa ovom značajnom evropskom manifestacijom koja je perjanica karnevala u Srbiji, kao prvi član iz Srbije - Federacije evropskih karnevalskih gradova (FECC) od 2004. godine i Evropski karnevalski grad.\nASOCIJACIJA PRIJATELJI PANČEVA - PANČEVAČKI KARNEVAL\norganizator je Internacionalnog pančevačkog karnevala, pod pokroviteljstvom opštine Pančevo i član je Federacije Evropskih Karnevalskih Gradova (FECC) od 2004.godine, najprestižnije organizacije ovog tipa na svetu. Na osnovu autorskog projekta i mnogobrojnih aktivnosti Asoc. Prijatelji Pančeva - Pančevački karneval je prva međunarodna karnevalska manifestacija u Srbiji koja je Republiku Srbiju ucrtala na svetsku turističku kartu karnevalskih zbivanja, doprinela da Pančevo postane Evropski karnevalski grad i sedište FECC-a za Srbiju.\nU okviru asocijacije aktivno rade karnevalske grupe, plesne grupe, animatori, kreativne radionice... i najvažniji deo nas su naši sugrađani - građani Pančeva, nesebično ponosni na naš zajednički pančevački karneval, koji su najzaslužniji za gostoprimstvo i epitet koji je dobilo Pančevo - grad prijateljstva.


HiddenBG x FAM – CLUBBING.RS\nHiddenBG x FAM\nVenue: Barutana – Kalemegdan donji grad bb\nKultne su #HiddenBG žurke u famoznoj kući nedaleko od centra, a jasno je da su podjednako dobre one organizovane u klubovima kao što su Drugstore, Šećer ili KC Lab.\nHiddenBg je kolektiv koji nas je gostio uz mikrohouse koliko i punk, a trepom su započeli prijateljstvo sa još mlađim gradskim kolektivom po imenu F.A.M!\nU Barutanu dolaze FAM didžejevi sa selekcijom najboljih svetskih trep traka, a predstaviće nam i šta lokalna scena nudi. Enzzy, Xxo i $meng novi talas srpskog repa seku najvećim hitovima današnjice, uz gotovo obavezne MC nastupe. Na njihovim žurkama broj posetilaca je četvorocifren i deluju kao nezaustavljiva sila gradske scene.\nIzmeđu Kalemegdanskih zidina u prostoru nazvanom Headroom, HiddenBg DJs biraće plesnu elektronsku muziku koju će, kao što je postalo podrazumevano, pratiti video radovi na za tu priliku posebno napravljenoj scenografiji. Sumatran, MikailTheGreat, Memet i Vojkan Bećir, sada već uigrani, smenjivaće se za pultom uz odabir house pesama kojih su željni u drugim klubovima.\nHiddenBG ovom žurkom nastavlja saradnju sa srodnim lokalnim ekipama, kao što je to bio slučaj sa Kišobranom uz čiju pomoć je iz Njujorka doveden elektonski izvođač Photay. Slična koprodukcija planirana je i za predstojeću zimsku sezonu.\nZbog velike gužve koja se očekuje ove subote, biće omogućen prioritetni ulaz članovima grupe oko koje smo inicijalno okupljeni. Učlanite se u HiddenBG pravovremeno, a zapratite i www.instagram.com/wearehiddenbg gde će uskoro deliti besplatne karte!


ZVIŽDUCI NE MOGU DA POREMETE MAJSTORA: Jokić se vratio, Denver ponovo pobeđuje (VIDEO) - SPORTSKI ŽURNAL\nNagetsi su slavili pred 20.000 gledalaca u Majamiju 120:111, u meču koji je imao dodatnu „tenziju“ zbog nedavnog sukoba Jokića i Markifa Morisa, koji nije igrao zbog povrede\nSrpski centar Nikola Jokić vratio se na teren posle četiri meča pauze zbog povrede desnog ručnog zgloba i Denver je odmah prekinuo seriju poraza u NBA ligi.\nNagetsi su slavili pred 20.000 gledalaca u Majamiju 120:111, u meču koji je imao dodatnu „tenziju“ zbog nedavnog sukoba Jokića i Markifa Morisa, koji nije igrao zbog povrede.\nU utakmici odigranoj početkom meseca srpski centar isključen je nekoliko minuta pre kraja, nakon što je snažno sa leđa udario Morisa, koji ga je pre toga udario laktom.\nNikola je meč završio sa 24 poena, 15 skokova i sedam asistencija, za 32 minuta.\nEron Gordon je postigao 20 poena, uz pet asistencija i četiri skoka, a Bons Hajland je dodao poen manje.


Transparentnost: U Nacrtu zakona nema posebne norme, a prvo bi se na njih pomislilo da su uključeni u korupciju - Infobrif\nTransparentnost: U Nacrtu zakona nema posebne norme, a prvo bi se na njih pomislilo da su uključeni u korupciju\nObjavljeno 1.04.2019. u 16:12\nBEOGRAD – Organizacija Transparentnost Srbija (TS) uputila je Ministarstvu pravde sugestije na Nacrt zakona o poreklu imovine i posebnom porezu u kojima je navela da on ne sadrži norme koje bi se posebno odnosile na osobe za koje bi se prvo pomislilo da su uključene u korupciju – javne funkcionere.\nMinistar najavio Zakon o platama državnih službenika\nAleksić: “Nama je Vučić ukrao i istinu”\n„Ovako visoka poreska stopa ima sve karakteristike kazne i zato se teško može braniti njen opstanak u zakonu sa stanovišta svrhe postojanja poreza i jedinstva pravnog sistema. S druge strane, ako je opravdanje za kazneni porez to što je vlasnik prekršio zakon, onda bi jedino smisleno bilo oduzeti mu celu nezakonito stečenu imovinu (100 odsto), a ne ostaviti mu jednu četvrtinu nezakonitog prihoda“, istakli su iz TS.\n„Orlići“ uz zvuk pištaljke ostali bez Evropskog prvenstva!


BLISKI ISTOK PRED TAČKOM KLJUČANJA- Iran optužio Saudijce za napad, sprema li se RAT NEVIĐENIH RAZMERA?! | Web-Tribune.com\nHome / U FOKUSU / BLISKI ISTOK PRED TAČKOM KLJUČANJA- Iran optužio Saudijce za napad, sprema li se RAT NEVIĐENIH RAZMERA?!\nIranska revolucionarna garda optužula je Saudijsku Arabiju da stoji iza današnjih terorističkih napada u Teheranu.\n– Ovaj teroristički napad dogodio se svega nedelju dana nakon sastanka američkog predsednika Donalda Trampa i saudijskih lidera koji podržavaju teroriste. Činjenica da je ISIS preuzeo odgovornost dokazuje da je su oni umešani u ovaj brutalni napad -navodi se u izjavi koju presnosi Rojters.\nAgencija navodi da je odgovornost za napade u Iranu, zemlji koju čvrsto kontrolišu šiitski muslimani, prva preuzela Islamska država, ekstremistička organizacija sunitskih muslimana.\nBrigadni general Salami obećao je osvetu Islamskoj državi i njenim saveznicima.\nDa ne bude bilo kakve nedoumice, mi ćemo se za današnje napade u Teheranu osvetiti teroristima, njihovim podružnicama i onima koji ih podržavaju“, rekao je Salami iranskim državnim medijima.\nRevolucionarne garde je u saopštenju navela da je „dokazala već u prošlosti da će se osvetiti za bilo koju nevino prolivenu krv“ u Iranu.\nIranska državna televizija IRIB javila je ranije danas da je okončana kriza u parlamentu u Teheranu, u koji su upali naoružani napadači i počeli da pucaju, kao i da su četiri napadača ubijena.\nJutros je u Teheranu naoružana grupa muškaraca upala u iranski parlament u Teheranu pucavši na čuvare Iranske revolucionarne garde i civile, nakon čega su uzeli taoce.\nTalačka kriza trajala je skoro ceo dan, a napadu je poginulo 12 osoba uključujući i četvoro terorista. Gotovo istovremeno, na drugom kraju grada došlo je do pucanjave, a potom se žene bombaša samoubica raznela ispred mauzoleja imama Homeinija. Za oba napada odgovornost je preuzela Islamska država.\nOve nedelje arapski svet već se našao pred ozbilljnom krizom kada je nekoliko bogatih zalivskih država prekinulo sve odnose sa Katarom zbog optužbi da sarađuju sa teroristima. Katar je tada optužen da podržava i upravo Iran, nuklearnu silu koja kao većinski šiitska muslimanska zemlja nije u dobrim odnosima sa sunitima na Arabijskom poluostrvu.\nS druge strane, iranska vojska aktivno pomaže sirijske i iračke snage koje se bore protiv terorista ISIS. Iran je u lošim odnosima i sa Izraelom, ali i američkim predsednikom Donaldom Trampom koji je prošli mesec posetio Saudijsku Arabiju koju sada Iran optužuje da stoji iza napada.\nDžubeir: Saudijska Arabija ne stoji iza napada u Teheranu\nMinistar inostranih poslova Saudijske Arabije Adel al Džubeir odbacio je danas optužbe Iranske Revolucionarne garde da Saudijska Arabija stoji iza današnjih napada u Teheranu.\nOn je rekao da nema dokaza koji impliciraju da Saudijska Arabija stoji iza napada u iranskoj prestonici, preneo je Rojters.\n– Mi osuđujemo terorističke napade bilo gde da dođe do njih i osuđujemo ubistvo nevinih ljudi bilo gde da dođe do njih – izjavio je Džubeir u Berlinu, na događaju koji je organizovala Fondacija Konrad Adenauer.\nPrema njegovim rečima, Rijad nema saznanje ko je odgovoran za napade i odbacuje tvrdnje da saudijske grupe satoje iza tih napada.\nDžubeir je, takođe, rekao da su Saudijska Arabija i druge zalivske zemlje voljne da obnove normalne veze sa Iranom ukoliko dođe do promene ponašanja Irana i on prestane da podržava ekstremiste i borce u Libanu, Jemenu, Siriji i u drugim delovima sveta.\nPretnje novim napadima\nPet militanata Islamske države je odgovorno za napad na iranski Parlament i mauzolej ajatolaha Homeinija u Teheranu, saopšteno je iz te terorističke organizacije.\nU saopštenju se navodi da su militanti, koristeći automatske puške, bombe i prsluke sa eksplozivom, ubili i ranili skoro 60 osoba, pre nego što su i sami stradali.\nIslamska država, čiji su militanti muslimani suneti, u saopštenju je zapretila većinskom šiitskom stanovništvu kako će izvršiti još napada uz napomenu da „kalifat neće propuštati šanse da prolije šiitsku krv sve dok šerijatski zakon ne bude ispunjen“.\n(M. B. , Tanjug , Srna)\nTags Bliski istok Iran rat\nPrevious POPLAVE PONOVO POGODILE SRBIJU U Vršcu evakuisano 150 ljudi, jedna žena poginula (VIDEO)\nNext Beker dao savet Novaku posle teškog poraza na Rolan Garosu, i optužio Agasija…


Ginekološka ordinacija Raović - Značaj i značenje rezultata pap testa\nPostoje određeni testovi koji se moraju obaviti pri poseti ginekologu, čak iako je u pitanju rutinski ginekološki pregled. Jedan od takvih testova je upravo Papanikolau test (skraćeno, PAPA test, PAP test). Papanikolau (PAPA) test je jednostavna i potpuno bezbolna procedura i sastoji se u uzimanju brisa sa grlića materice koji se zatim šalje u laboratoriju da se vidi da li postoje promene ili nenormalne ćelije koje bi ukazale na mogućnost prisustva raka.Ginekološka ordinacija Raović poseduje odlično opremljenu laboratoriju, tako da na rezultate ne morate čekati dugo, kako je to običaj u državnim ustanovama.\nPostoje različite preporuke u kojim godinama je najbolje obaviti prvi PAPA test – ali se uglavnom kao granica uzima 18. godina, ukoliko devojka nije bila seksualno aktivna pre toga. Ukoliko jeste, PAPA test se treba obaviti nakon prvog seksualnog odnosa, i nakon toga je potrebno ponavljati rutinski Papanikolau test jednom godišnje. Ovaj test je najbolji način da se proveri da li postoje određene promene na grliću materice, i samim tim predstavlja najbolji preventivni skrining za rak grlića materice i druge bolesti. Kada bi svaka žena radila PAPA test jednom godišnje smatra se da bi se tako smrtnost od raka grlića materice smanjila za 90%!\nNajbolje vreme za uzimanje uzorka za Papanikolau test je sredina menstrualnog ciklusa (10-20 dana nakon prvog dana poslednje menstruacije). Dva dana pre odlaska na pregled žena bi trebalo da izbegava korišćenje vaginalnih lekova, spermacidnih pena, krema ili tableta kako ne bi došlo do „maskiranja“ izmenjenih ćelija. Najmanje 24 časa pre pregleda ne treba imati seksualne odnose.\nNalaz PAP testa se deli u 5 grupa koje klasifikuju dobijene rezultate:\nI i II grupa: uredan (negativan) nalaz\nIIIa grupa: laka displazija (displazija je naziv za promene koje nisu karcinom, ali se mogu razviti u karcinom).\nIIIb grupa: teška displazija\nTreba napomenuti da treća grupa Papanikolau testa nije uvek pokazatelj da se na grliću materice pojavila premaligna promena. Ovakav citološki nalaz može da ukazuje na poremećaj vaginalne flore, jer neke grupe sekreta mogu da „daju“ treću grupu, zato nema razloga za paniku dok se ne posavetujete sa našim ginekolozima. Kolposkopija će dati bolje rezultate i ukloniti sve sumnje.\nIV grupa: karcinom in situ (sumnja se na početak karcinoma, koji se nije proširio).\nV grupa: sumnja na invazivni karcinom.\nU zavisnosti od rezultata, Vaš ginekolog će preporučiti dalje testove ili lečenje, a u svakom trenutku nas možete nazvati ukoliko budete imali više pitanja vezanih za Vaše rezultate.


Poštari ponovo protestuju - Ozonpress :: internet portal\nTag: pošta, poštari, protest\nZbog sve lošijeg materijalnog i radno-pravnog položaja zaposlenih, nepoštovanja zakona i sindikata kao socijalnog partnera, sindikati u Javnom preduzeću „Pošta Srbije“, koji okupljaju skoro sve sindikalno angažovane, odlučili su da od sinoć stupe u protest ispred glavnih poštanskih centara u Novom Sadu, Zemunu i Nišu. Njihovi zahtevi su značajno poboljšanje materijalnog položaja zaposlenih, što podrazumeva vraćanje zarada na nivo pre umanjenja, i isplatu jednokratne pomoći zaposlenima.\n– Zaposlenima u našem preduzeću zarade su sve manje, a nameti i obaveze sve veći – kažu sindikalci.\n– Pored umanjenja od 10 odsto, zarade su dodatno obezvređene rastom troškova života. Prosečna zarada u JP „Pošta Srbije“, koja je nekad bila iznad republičkog proseka, sada je za 21 odsto manja od prosečne zarade u Srbiji. Dve trećine zaposlenih prima od 32.000 do 36.000 dinara. Javno preduzeće „Pošta Srbije“ nije direktni korisnik budžetskih sredstava, niti monopolista, i finansira se iz sopstvenih prihoda ostvarenih na tržištu.\nOni naglašavaju i da su nagomilani problemi i katastrofalna situacija nastali imenovanjem novog direktora „Pošte“. Prema njihovom mišljenju, to mesto ne sme da zauzme sadašnji v. d. Mira Petrović, „zbog nezakonitih suspenzija prema aktivistima sindikata i zaposlenima, učesnicima u protestu, i pokušaja da se suspendovanima pripiše odgovornost za takozvanu štetu“.\nSindikalci govore da je „pojačanu društvenu brigu“ Vlada iskazala prema „Telekomu Srbija“, Banci Poštanska štedionica, JP „Skijališta Srbija“, javnim komunalnim preduzećima, tako što im je odobrila jednokratnu isplatu a direktnim budžetskim korisnicima povećala zarade.\n50.000+70.000 25/04/2018 u 17:10 Odgovorite\nЈош само кад би неко објавио колико су добили „једнократне помоћи“, ове као и сваке године а да не заборавимо и исплату из добити, лелеком, б.п.штедионица, скијалишта…


Bojić: U drugoj polovini aprila počinju radovi "Dedinja 2" | Novosti.RS\nBojić: U drugoj polovini aprila počinju radovi Dedinja 2\nčetvrtak, 07. 03. 2019. u 13:55\nMilovan Bojić na druženju sa veteranima FK Crvena zvezda\nIzgradnja nove zgrade Instituta za kardiovaskularne bolesti "Dedinje 2" počeće u drugoj polovini aprila, najavio je u četvrtak direktor Milovan Bojić\nIzgradnja nove zgrade Instituta za kardiovaskularne bolesti "Dedinje 2" počeće u drugoj polovini aprila, najavio je u četvrtak direktor Milovan Bojić.\nBojić je, na druženju sa veteranskom sekcijom FK Crvena zvezda u Institutu "Dedinje", poručio da će krajem sledećeg meseca započeti radovi.\n"U drugoj polovini aprila počinjemo radove na izgradnji "Dedinja 2". Dva Instituta biće povezani povezani funkcionalno. Srbija će za najviše godinu i po dana dobiti nacionalni Institut za srce i krvne puteve, koji će raditi ono što niko ne radi u našoj medicini. Moći ćemo kvalitetno da pomognemo Srbiji i celoj regionu", rekao je Bojić.\nPrema njegovim rečima, biće renovirano i "Dedinje", bez obzira što je jedno od najčistijih u Evropi.\n"U ovako uskom prostoru sve što radimo je kao da smo vanzemaljci. Neverovatno je koliko smo rešili ljudskih sudbina. Po broju urađenih operacija, više nego svi centri zajedno u zemlji, dužini ležanja i oceni pacijenata mi smo između šestog i sedmog mesta u Evropi", naveo je Bojić.\nPročitajte još - Grudnu aortu "popravljaju" jednim zahvatom\nOn je ispričao i da je još, tokom 1995. godine hteo da se izgradi "Dedinje 2", ali je dodao da to tada i nije bilo baš pravo vreme, jer su Srbiji bile nametnute sankcije.\n"Srbija je i danas u vrhu po umiranju od bolesti srca i krvnih sudova. Tada sam podneo zahtev nadogradi "Dedinje 2", ali je Vlada Srbije odbila predlog zbog živih lomova unutar zdrvstvenog sistama. Ipak, nisam se mirio sa time, rekao sam da želim da uradim transplataciju jetre, srca i pankreasa, pa su mi pretili da će me isključiti iz lekarske profesije", rekao je.\nObjasnio je da je pre školovanja svojim timom u Nemačkoj i SAD anatomiju jestre i srca učio na svinjama.\nBojić je otkrio je čak bespravno širio Institut i da je zbog toga morao da objašnjava državnim zvaničnicima situaciju.\n"Dve godine kasnije (1997. prim. aut) dobili smo građevinsku parcelu i još tada sam sam iskopao rupu i dao joj ime Bojićeva rupa. Sudbina je htela da se vratim kod nje i započnemo gradnju", zaključio je Bojić.\n"Dedinje 2" prostiraće se na skoro 15.000 kvadratnih metara,a procenjena vrednost radova je 18,9 miliona evra.


Angelina Eichhorst kazala je na kraju foruma da veruje da je moguće da se sporazum postigne\nUkoliko Kosovo ukine taksu od 100 odsto na robu iz Srbije, predsednik te zemlje Aleksandar Vučić poručio je da je spreman odmah da nastavi dijalog, dok je predsednik Kosova Hašim Tači izjavio da se dijalog ne može uslovljavati. Dva predsednika su danas u Bratislavi na forumu GlobalSeca govorili o dijalogu o normalizaciji odnosa, a na panelu su bili i crnogorski predsednik Milo Đukanović i direktorica pri Evropskoj službi za vanjske poslove (EEAS) za Zapadnu Evropu, Zapadni Balkan i Tursku Angelina Eichhorst.\nPredsednik Srbije Aleksandar Vučić izjavio je da je pesimista oko postizanja sporazuma sa Prištinom, ali da to ne znači da neće uraditi sve kako bi se održao mir i stabilnost u regiji i da će pokušati da pronađe neko rešenje. Na forumu GlobSeca u Bratislavi Vučić je kazao da ih je i pre iznošenja bilo kakvog predloga o konačnom rešenju, cela međunarodna zajednica "osudila" i da je svako želeo da vidi rešenje kako je hteo, a niko "ništa nije pitao njih".\n"Za gospodina Tačija celo Kosovo pripada kosovskim Albancima, ili kosovskom narodu, ili to je nezavisna zemlja. Po Ustavu Srbije celo Kosovo pripada Srbiji, i svet je podeljen, apsolutno podeljen. Pola sveta priznalo je Kosovo, pola sveta nije. To znači da mi moramo da nađemo rešenje. Ako je politička situacija danas toliko loša da mi ne možemo to da uradimo, onda to znači da neki drugi odgovorni ljudi to trebaju da urade u budućnosti. Nadam se da će biti hrabrijih ljudi ne samo u Beogradu i u Prištini, već i u svetu kako bi prihvatili kompromisna rešenja, ne rešenja u njihovu korist. Ali, mi moramo da pronađemo rešenje i to treba da bude rešenje koje obe strane prihvataju", kazao je Vučić u svom izlaganju.\nVučić: Ja sam za razgraničenje na Kosovu\nPredsednik Kosova Hašim Tači kazao je da je u toku maratonski proces dijaloga Kosova i Srbije, a da je sada u krizi zbog nepotrebnog uslovljavanja Srbije za nastavak dijaloga, aludirajući na uslov ukidanja takse od 100 odsto na robu iz Srbije. On je dodao da cilj treba da bude postizanje konačnog sporazuma koji će zatvoriti sva otvorena pitanja između Kosova i Srbije.\n"Naravno, bez granica duž etničkih linija, i to će se okončati recipročnim priznanjem. Znam da će jedan takav sporazum doneti više mira i stabilnosti na Zapadnom Balkanu, doprineće i priznanju Kosova od strane pet članica EU koje nisu priznale Kosovo, ali će i otvoriti put članstva u NATO, EU i UN", kazao je Tači.\nPariz nova šansa\nNaveo je i da je u Berlinu bilo moguće da se ostvari veći napredak, ali da to sada očekuje od narednog samita u Parizu. Izrazio je nadu da se sporazum može postići u toku tekuće, 2019. godine. Dodao je da se dijalog ne može nastaviti ukoliko se on uslovljava, te istakao da je taksa bila rezultat "agresivnog ponašanja Srbije, posebno kada je u pitanju članstvo Kosova u UNESCO i Interpol". Tači je dodao da je uslovljavanje dijaloga samo "izgovor kako se dijalog ne bi nastavio".\n"Ali, nadam se da ćemo narednih nedelja stvoriti pozitivne okolnosti za prevazilaženje ovih smetnji, kako bi se nastavio dijalog, a samit u Parizu može biti prava mogućnost da se dijalog nastavi konkretnim koracima ka finalizaciji sporazuma u bliskoj budućnosti. Cilj je veći od smetnji sa kojima se suočavamo", kazao je Tači.\n'Jedini problem je da se mi ne slažemo o statusu Kosova', rekao je Vučić (Foto: grafiti u Beogradu)\nOdgovarajući na to predsednik Srbije Vučić je kazao da je Srbija "radila svoj posao" kada se borila protiv članstva Kosova u UNESCO i Interpol, a ne da se "agresivno ponašala".\n"Jedini problem je da se mi ne slažemo o statusu Kosova. To je bilo agresivno ponašanje Srbije", kazao je Vučić, dodajući da su potom uvedene takse "čemu se i Tači na početku protivio i obećao mi da će uskoro biti uklonjene".\n"Sedam meseci kasnije izgubili smo 300 miliona i naše tržište", dodao je Vučić i istakao da je spreman odmah da nastavi dijalog ukoliko se taksa ukine.\nĐukanović: Rešenje u skladu sa realnošću\nS druge strane, crnogorski predsednik Milo Đukanović kazao je da se rešenje Kosova i Srbije treba da bude kompromisno, uz uzajamno poštovanje interesa, ali da je pre toga "važno da se rešenje treba pronaći sada i da ono treba da bude u skladu sa realnošću i onoga što se desilo u međuvremenu".\nĐukanović je takođe rekao da sama činjenica da je Vučić za stolom, znači da je zainteresovan da razgovara o dugoročnom rešenju Srbije i Kosova.\nHaradinaj za uzajamno priznanje, Vučić za razgraničenje\nVučić je poručio da je spreman da nastavi dijalog sa Tačijem, jer je "bitno da se sporazum postigne", da je Srbija ispunila obaveze iz ranijih sporazuma, ali da je "situacija na terenu teška i da postaje još komplikovanija".\nTači, s druge strane, je nadovezujući se na to kazao da Srbija nije sprovela sporazum o energetici, o zajedničkom upravljanju granica, da je sprečila otvaranje glavnog mosta u Mitrovici, i priznao da je Priština delimično odgovorna za neformiranje Zajednice opština sa srpskom većinom, budući da srpska strana odbija da izradi statut u skladu sa odlukom Ustavnog suda Kosova.\nPalmer: SAD ne nude rešenja, Beograd i Priština da se dogovore\nDžozef: Promena granica pogubna\nAngelina Eichhorst kazala je na kraju da veruje da je moguće da se sporazum postigne i da se razgovori trebaju nastaviti.


Naslovne strane za četvrtak 13. jun 2019. godine\nBeta 13. juna 2019. 08:50\nBeogradski dnevni listovi na naslovnim stranama izdanja za četvrtak, 13. jun, pišu o 20. godišnjici ulaska medjunarodnih mirovnih snaga KFOR-a na Kosovo, o sastanku Saveza za Srbiju sa zamenikom pomoćnika državnog sekretara SAD Metjuom Palmerom i drugim temama.\nALO – List pod naslovom „Tajni sastanak Amfilohija i Mila u Budvi“, list tvrdi da je crnogorski predsednik Milo Djukanović nudio mitropolitu crnogorsko-primorskom Amfilohiju da ostane duhovnik ako se odrekne srpstva i patrijarha u Beogradu.\nBLIC – „Šta bi Beograd i Priština mogli da potpišu?“, tekst o samitu u Parizu najavljenom za 1. jul. „U pobedu su utkani životi ubijene dece“‚ list piše o poslednjem sastanku radne grupe koja se bavila uvodjenjem kazne doživotnog zatvora u Krivični zakonik Srbije.\nVEČERNJE NOVOSTI – „Ordenje za zločince na mestu zločina“, list piše o obeležavanju 20. godišnjice od ulaska Kfora na Kosovo. „Amerikanci okupljaju bojkotare“, list piše o sastanku SzS-a s Palmerom.\nDANAS – „Palmer pozvao opoziciju da učestvuje na izborima“, list piše o sastanku SzS-a sa zamenikom pomoćnika državnog sekretara SAD. „Ministar dao milione za psihoanalizu zaposlenih“, list piše da je Ministarstvo za rad, zapošljavanje, socijalna i boračka pitanja platilo 4,4 miliona preduzeću „Hermes“ za analizu unutrašnje organizacije Ministarstva.\nINFORMER – „Boško ’ćutke’ priznao Kosovo“, list tvrdi da je u rezidenciji Amerike održan tajni sastanak i da predsednik Pokreta Dveri Boško Obradović nije protivrečio američkom ambasadoru Kajlu Skotu i američkom funkcioneru Metju Palmeru. O otvaranju fabrike nemačke kompanije ZF „U Pančevu počela da radi fabrika motora za električne automobile“.\nKURIR – O tome da su nekadašnji američki predsednik Bil Klinton i državni sekretar Medlin Olbrajt odlikovani u Prištini na obeležavanju 20 godina od dolaska KFOR na Kosovo „Zlikovci se veselili sa zlikovcima“.\nSRPSKI TELEGRAF – „NATO se povlači sa Kosova“, pod tim naslovom donosi tekst pišući da je britanski Gardijan u najnovijem tekstu izneo zaključak da je posle 20 godina vreme za kraj misije Alijanse na Kosovu. List navodi da je Vlada uskladila administrativne naknade „Poskupele sve takse za dozvole i potvrde“.\nPOLITIKA – „U Pančevu otvorena fabrika budućnosti“ nemačke kompanije ZF. „Plač žrtava u Beogradu, ‘bal vampira u Prištini“, list piše o 20. godišnjici ulaska KFOR-a na Kosovo.


Kod Travničanina pronađen kilogram droge „speed“ -a - Travnik-grad.info\n2. Septembra 2020. travnik-grad\tdroga, MUP SBK, policija, speed, Travničanin\nPolicija je privela dvadesetogodišnjeg Travničanina nakon što je u njegovom stanu pronađen kilogram droge „speed“, potvrđeno je danas iz Ministarstva unutrašnji poslova Srednjobosanskog kantona. (MUP SBK)\n-Navedenoj akciji je prethodilo prikupljanja operativnih saznanja, praćenja i duže opservacije kriminogenih osoba, a ista je izvedena na području općine Travnik, u ulici Mehmeda Spahe, gdje je na osnovu naredbe Općinskog suda Travnik izvršen pretres stana koji koristi A.H. rođen 1990.godine. Prilikom pretresa pronađeno je oko 1 kg bijele praškaste materije za koju se sumnja da je opojna droga speed, koja je upakovana u 10 većih i 100 manjih pvc vrećica, što ukazuje da je ista bila pripremljena za prodaju na tržištu. – saopćeno je iz Mup-a SBK.\nKod A.H. (20) pronađena je i određena količina zeljaste materije za koju se sumnja da je opojna droga cannabis, digitalna vaga za precizno mjerenje, kao i drugi predmeti koji se mogu dovesti u vezu sa izvršenjem krivičnih djela iz oblasti zloupotrebe opojnih droga.\n← Prekid telefonskih veza, interneta i kablovske televizije u dijelu grada\nNa CEPS-u u Kiseljaku održana Konferencija “Online nastava kao budućnost nastavnog procesa u BIH” →\nPožar na Bojni, gori napuštena kuća (FOTO – VIDEO)


„Osvežavanje“ evidencije nepokretnosti posle četvrt veka\nPočetak/Ekonomija/„Osvežavanje“ evidencije nepokretnosti posle četvrt veka\nSvetlana Petrović 31. jula 2018.\nPunih 26 godina na teritoriji koju pokriva Poreska uprava Niš, niko nije evidentirao nepokretnosti koje bi ušle u poreski sistem.\nSa ciljem da napravi validnu poresku evidenciju, ekipe Poreske uprave Niš u saradnji sa gradskim opštinama, od marta meseca sprovode akciju u okviru koje kontrolišu i slikaju nepokretnosti u vlasništvu građana. U naredne četiri godine radiće se na tome da što više nekretnina bude uvedeno u poresku evidenciju, kao i da realno stanje nekretnina na terenu bude u skladu sa poreskom prijavom koju građani plaćaju.\n„Reč je o upoređivanju stanja na terenu sa stanjem koje postoji u poreskoj evidenciji. Poslednja takva akcija sprovedena je 1992. godine, što znači da punih 26 godina, niko nije evidentirao nepokretnosti koje bi ušle u poreski sistem. Kao rezultat toga imamo čak 25% nepokretnosti koje su van evidencije poreskih administracija na lokalu, odnosno za njih niko ne plaća porez. Mi smo marta počeli ovu akciju u saradnji sa gradskim opštinama i za sada akcija teče bez većih problema“, kaže Nina Ilić sekretar Sekretarijata za lokalnu poresku administraciju.\nU prethodnoj fazi projekta, kojom je bilo obuhvaćeno devet opština u istočnoj Srbiji, uočeni su specifični problemi, naročito u turističkim mestima. Tamo su građani znali da svake godine nadograde po još jednu sobu ili sazidaju još jedan sprat, a da to ne prijave. Tako se u realnosti dešavalo da imaju kuću od 200, a porez plaćaju na 80 kvadrata. Kako bi predupredili ovakve pojave i uspostavili bolju naplatu poreza na imovinu, ekipe Poreske uprave će posle kontrole stanja na terenu, građanima poslati pozive, po kojima oni treba da pripreme dokumentaciju za prijavu nepokretnosti i postupe prema uputstvu Poreske uprave.\n„Nakon toga sledi usaglašavanje stanja uz sagledavanje koliko je od imovine prijavljeno, a koliko je ostalo za prijavu. Zatim, se donose rešenja u skladu sa stvarnim stanjem koje postoji na terenu. Ukoliko poreska obaveza bude veća nego što su građani u stanju da plate, izaći ćemo im u susret tako što ćemo u skladu sa zakonom omogućiti da svoja dugovanja izmire u nekoliko mesečnih rata“, objašnjava Ilić.\nRetroaktivnog obračunavanja poreza za nepokretnosti koje se prvi put prijavljuju, a ranije su izgrađene, neće biti i niko neće snositi prekršajne sankcije zbog toga što, do sada, nije prijavio nepokretnosti (stan, kuću i slično).\nNaredne godine Srbiju očekuje umrežavanje svih lokalnih poreskih administracija u jedinstven sistem, što će poreskim obveznicama olakšati da u svakom trenutku mogu da prate svoje nepokretnosti u bilo kom delu Srbije. Osim toga, očekuje se i izmena i dopuna Zakona o porezu na imovinu.\n„Neke naše inicijative u vezi sa oporezivanjem zemljišta koje su bile problematične prošle i prethodnih godina, sada su uzete u obzir, pa će se u narednoj godini i to implementirati u zakonima o porezima na imovinu. Zemljište će biti oporezivano prema nameni, a ne prema vrsti, kako se vodi u katastru. Druga pogodnost je ukidanje progresivnog oporezivanja što je umnogome bilo problematično za objekte velike površine, gde poreska osnovica zna da bude dosta velika, što rezultira visokim iznosom poreza na imovinu“, navodi Ilić.\nCilj izmene i dopune Zakona o porezu na imovinu je da se građanima olakša plaćanje poreza, kao i uspostavljanje principa jednakosti, da ne bude da neki građani savesno ispunjavaju svoje obaveze, a drugi nikako.\nPo završetku realizacije projekta, ukoliko sve bude teklo po planu, odnosno ako većina građana bude u evidenciji i ispunjava obaveze, a Poreska uprava sprovodi i druge aktivnosti u tom smeru, biće stvoreni uslovi da se u određenom momentu lokalnim vlastima predloži odluka o smanjenju stope poreza na imovinu.\nAkcija reforme poreza na imovinu na teritoriji Srbije sprovodi se u devet gradova i 45 opština. Projekat je vredan 6 miliona švajcarskih franaka i u potpunosti ga finansira Švajcarska kancelarija za razvoj i saradnju SDC. Projekat se realizuje kroz zajedničku saradnju Ministarstva za državnu upravu i lokalnu samoupravu, Ministarstva finansija i Stalne konferencije gradova i opština Srbije. Pet najuspešnijih opština podeliće nagradni fond od milion franaka, koji je obezbedila Vlada Švajcarske.\nBolja naplata poreza evidencija nepokretnosti kontrola nepokretnosti oporezivanje Poreska uprava Nis poreski sistem reforma poreza na imovinu